text:
28/07/2017, yanditswe na Amiel Nkuliza
Ibihe turimo bimaze imyaka irenga 26. Ni ibihe byo mu myaka ya za 91, ubwo Leta ya Habyarimana yari itangiye gushyikirana n’inyenzi-inkotanyi, kuva Ns’ele (Zayire ya cyera) kugeza Arusha muri Tanzaniya. Ibi byari ibihe byo guhangana n’umwanzi wari wateye u Rwanda, no kugabana ubutegetsi hagati y’imitwe yombi yarwanaga : FPR na MRND. Iri shyaka rya Habyarimana ryaje gutsindwa intambara y’amasasu, nyamara riza gutsinda intambara y’inda n’iy’amagambo. Abari ku isonga y’iryo shyaka, barimo abasirikari n’abasiviri, ubu ni bo bashyize mu bikorwa iyubahiriza ry’amasezerano yasinyiwe Arusha, muri kanama 1993.
Turasa n’abimukiye Arusha; aho ni mu gihugu cya Tanzaniya. Imishyikirano, ibera muri hotel «Mount Meru», imara byibura amezi atatu. Iyo amafaranga adushiranye, turongera tukurira indege, tukaruhukira muri BNR (Banque Nationale du Rwanda), gufata ayandi; andi yo guceza mu mahoteri yo mu mujyi wa Arusha, utajya ufunga: amasaha 24/24. Ayo madovize «devises» atagira ingano, ngo ni ayo gushyira mu bikorwa imishyikirano yo kubeshyana; yo gucengana. Imishyikirano yo gushyigikira ibisambo, indahaga, ingabo idashinga, yica igakiza uwo ishaka.
Ku ruhande rwa Leta y’u Rwanda, imishyikirano iyobowe na nyakwigendera minisitiri w’Ububanyi n’amahanga, Boniface Ngulinzira ndetse na Pasteur Bizimungu, ku ruhande rwa FPR-Inkotanyi. Izi nyeshyamba zirashaka ipasura ku myanya y’inzego zose z’ubutegetsi, ndetse no mu ngabo z’u Rwanda, mu mashami yazo, uko ari abiri: ishami rya gisirikari «armée» n’irishinzwe umutekano w’igihugu «gendarmerie».
Ibi ni ibivugirwa imbere mu nama, nyamara inyuma yayo, ibanga rihishe ukuri, ni irindi. Ni ibanga rizamenwa n’abitwa Musare, Mazimpaka na Biseruka, aho barimo kongorerana hagati y’inkuta (couloirs) za hotel «Mount Meru». Bati: «intambara y’amasasu ni yo yonyine izatuma dufata ubutegetsi». Bwarakeye, biraba!
Iri banga rimenwe n’aba bayobozi b’inyeshyamba za FPR, rirasa n’irisanzwe rizwi na benshi mu bahagarariye ibihugu byabo mu Rwanda. Usa n’urizi kubarusha, ambasaderi Johan Swenen, w’igihugu cy’Ububiligi, aravuga rikijyana. Uyu ntazigera abura muri iyo mishyikirano, kuva yatangira kugeza ikubise hasi igihwereye. Gufata ubutegetsi bwose, hakoreshejwe ingufu z’imbunda, bizanemezwa na Paul Kagame i Ngondore, ubwo umunyamakuru wa Radio Rwanda, Emmanuel Ruvugabiwi, yamubazaga, ati: «imishyikirano ninanirana, muzakora iki»? Kagame, na we, mu gusubiza icyo kibazo, ati: «Imishyikirano ninanirana, tuzasubira mu ishyamba»! Bwarakeye, biraba!
Imishyikirano yashyizwe mu bikorwa hagati ya MRND na FPR!
Mbere y’uko batera u Rwanda, abari ku isonga ry’ingabo za FPR bavugaga ko barwanya abari ku isonga ry’ubutegetsi bwa MRND. Igitugu n’ubwikanyize by’ubutegetsi bw’icyo gihe, mu by’ukuri byari birambiranye, ku buryo n’andi mashyaka yari mu gihugu, yari yaratangiye kuburwanya.
Amenshi muri ayo mashyaka, yari akuriwe n’abaturukaga mu bindi bice by’igihugu, byitirirwaga «nduga». Iyi «nduga» yavugaga ko irwanya ubutegetsi bw’abakiga bo muri MRND, nyamara ahubwo ishyigikiye inyeshyamba za FPR. Niba yari izi ingaruka zabyo, ntawamenya ukuri kwabyo. Ingaruka ni izi zose, zo kubaho twicuza, kurusha uko twarwanaga umuhenerezo, ngo turirukana MRND na Habyarimana wayo. Iyo iyi «nduga», idashyigikira «umwanzi», n’ubu Habyarimana aba akirwana na we, cyangwa yaramumenesheje burundu. Ngiyo «nduga» yahaye imbaraga «ingabo idashinga», ubu yashyize ku ibere bamwe mu bari ku isonga ry’ishyaka rya MRND, yavugaga ko irwanya.
N’ubwo iri shyaka ritashyizwe muri guverinoma FPR igifata ubutegetsi, bamwe mu bari barigize, bayobotse ubutegetsi bwa FPR, bataruhanije. Basubijwe mu ngabo za FPR, bitwaga ko barwanyaga. Impaka zari iza «ngo turwane» mu mishyikirano ya Arusha, yo mu ukwakira 93-mutarama 1994, mu gika cyayo cyo kuvanga ingabo, ubu zashyizwe mu bikorwa. Ingabo za MRND-CDR-FDLR ubu ziyunze n’iza APR-FPR, zikora umutwe umwe, wagirwagaho impaka mu ukwakira 1993 i Arusha ho muri Tanzaniya. Bagosora, wasaga n’utazi neza ikihishe inyuma y’izo mpaka zo kuvanga ingabo, iyo ativumbura ngo asohoke mu nama, ubu ngirango ntaba afunzwe. Aba wenda yarayobotse nk’izindi, zanze gutatira igihango.
Ndibutsa ko colonel Bagosora yasohotse mu nama kubera ikibazo cy’ivanga ry’ingabo za Leta n’iz’inyeshyamba cyari cyarananiranye gukemurwa. Bagosora yarwanyaga ko ingabo za FPR zigirwa abagaba bakuru «officiers» ngo kubera ko zari inkandagirabitabo, naho Bizimungu agasobanura ko impamvu ingabo za FPR ari inkandagira, ari uko ngo ubutegetsi bwa Habyarimana bwazibujije kwiga!
Kubera imbaraga FPR yari ifite muri iriya mishyikirano, icyifuzo cya Bagosora cyateshejwe agaciro, Ngulinzira abura uko agira, asinyira izo nkandagirabitabo, na zo ziyuburura mo aba «officiers» zityo. Ngaho ahaturutse ikinyoma cya FPR ko ngo Bagosora yasohotse mu nama agiye gutegura imperuka y’abatutsi (apocalypse), icyaha cyaburiwe ibimenyetso ubwo yitabaga urukiko mpuzamahanga rwashyiriweho u Rwanda, rukorera Arusha muri Tanzaniya.
Ni nde wibeshye, ni nde wari mu kuri?
MRND na FPR ni amashyaka mu by’ukuri yari agizwe n’ibisambo, byashakaga kuguma cyangwa gufata ubutegetsi ku ngufu. N’ubwo kimwe muri ibi bisambo cyatsinze intambara y’amasasu, cyasanze kitagomba kwirengagiza ibyitso byacyo. Ibi bivuze ko abayobozi ba FPR banze gutaba mu nama aba MRND. Nguko uko ba Rwarakabije, Ngendahimana, bari bararemye umutwe wo kwiyerurutsa ko ngo barwanya FPR, batashye, n’abandi bakaba barimo gutaha, imishyikirano ku bandi bagiseta ibirenge bo muri FDLR, ikaba igikomeza.
Icyatumye itinda, si ikindi: FDLR iracyashakisha inkunga yo gufata Kivu yose. Iyi nkunga nidatangwa n’ubutegetsi bwa Kigali, izaboneka muri ba gashakabuhake, bakirwanira gucukura amabuye y’agaciro muri kariya karere. FDLR nifata burundu Kivu yose, ntacyo bizatwara ubutegetsi bwa FPR, kubera ko ari na cyo bwarwaniraga, ubwo bwashyiragaho umutwe w’inyeshyamba, bwari bwarabatije izina rya «M23». «Kariya gace kose kari u Rwanda; ni ngombwa kukabohoza», aya ni amagambo yavuzwe na Pasteur Bizimungu, mu kiganiro n’abanyamakuru, mu mwaka w’1995.
Uwapfuye yarihuse, ufunzwe yaribeshye : uyu ni wa munyenduga washyigikiye abo atari azi neza. Uwibeshye ni twebwe, ni wowe na njye, twashyigikiye «umwanzi», watugororeye kukitwirukanamo no kuduhigira aho twamuhungiye. Uwari mu kuri ni umufatanyacyaha, n’ubwo na we, ubu arimo kurira ku mpembyi.
Imishyikirano ya Arusha, yo guhagarika intambara no kugabana ubutegetsi hagati ya MRND na FPR, ni yo mu by’ukuri yaduteje akaga. Aka kandare kagombye kugira icyo katwigisha. Hari abungukiye muri iyo mishyikirano n’abayihombeye mo. Abayungukiye mo ni abashoje intambara bombi, bamwe bayitsindisha amasasu, abandi bayitsindisha inda zabo. Icyo twagombye kwigira kuri ibi bisambo byombi ni uko twamenye neza inzira zikoreshwa zo gufata ubutegetsi, kubugabana cyangwa kubwiharira burundu. Ikibabaje ni uko izi nzira aho kuzikoresha, tuzitera umugongo, tukayoboka iz’amagambo, iz’amashyaka, amakaramu n’amatora.
«Aya matora ikizayavamo kirazwi», «Nta makaramu afata ubutegetsi», «Injiji ni izize». Ngiyo intero n’inyikirizo, «slogan», Paul Kagame amaranye imyaka irenga 20. Abayitera, tukanayikiriza, turi benshi. Kagame yabonye inzira ya nyayo, ubwo yashozaga intambara, ibyitso bye bimutera ingabo mu bitugu, bimusaba imishyikirano. Usaba imishyikirano ni uko aba yatsinzwe intambara. Nta n’usaba imishyikirano, atarafata na segiteri. «Mbwira abumva», ku mugani wa wa mucuranzi!


c: text/html

text:
Kuri uyu wa kane gashyantare(4 février)hatangiye gukwirakwizwa ubutumwa bugaragaza agahinda abagatolika batewe no kugira abashumba batavugira intama bayoboye. Ibyo biri mu ibaruwa ifunguye yanditswe n’abiyita ko bahagarariye abandi bakristu.
Iyo baruwa yarushijeho gusakara ubwo hamenyekanaga inkuru y’ishyirwaho ry’umwepiskopi mushya wa Diyosezi ya Cyangugu, ariwe Mgr Edouard SINAYOBYE. Uko kuyikwirakwiza kandi byarushijeho kongera ubukana ubwo Mgr Célestin HAKIZIMANA wa Diyosezi ya GIKONGORO yabuzwaga n’abapolisi kurenga Nyamagabe, aho yari yerekeje i Huye guhura na mugenzi we wa Diyosezi ya BUTARE, Mgr Philippe RUKAMBA.
Ngo imodoka yari arimo yasubijwe ku Gikongoro(Nyamagabe)maze uwo MUSENYERI inzira ayihata ibirenge kugeza ahuye n’ivuye i Huye ije kumufata! Ababibonye bati « Ibi ni AKAGA! » Abandi bati » Yiboneye na we urwo hanze aha dupfuye. « Ese azakomeza kugendera mu BICU?
Icyo abo bakristu bashinja abepiskopi
Ubusanzwe Kiliziya Gatolika yemera ko uwabatijwe wese afite uburenganzira bwo gutanga ibitekerezo bivuye ku mutimanama we(conscience)kuko bishobora kugira akamaro iyo biyobowe na Roho Mutagatifu(Esprit Saint). Birakwiye kwibaza ibi bibazo: Ibirego by’aba bakristu bifite ishingiro? Ese Abepiskopi bafite ububasha buruta ubw’abandi baturage(citoyens)?Urwego rwabo se rutuma basimbura INTUMWA ZA RUBANDA(Députés)?Ese abataka cyangwa batabaza bo batumwe na nde by’ukuri?
Birazwi neza ko « Ntawe utaka atababaye. » Mu bibabaje abo bakristu twabishyira mu bice bitatu: a) Icya mbere ngo ni uko abepiskopi 2 bonyine(kuri 7 bariho mu Rwanda) aribo bemeye kubakira no kubatega amatwi. Ngo n’ubwo ntacyo byatanze kuva muri 2020, baruse ababamaganiye kure, bakabashumurira ababatera ubwoba.
b)Icya kabiri ngo bababajwe no kugira KARIDINALI ukomeje kwicecekera kandi ibintu bicika. Baragira bati: » Uwo Karidinali n’abanyamadini badafasha Leta kugaruka ku murongo mwiza, bakorera nde »?
c)Icya gatatu ngo ni uko bari bamenyereye kubona « IBARUWA Y’ABEPISKOPI IGENEWE ABAKRISTU » ibahumuriza mu bihe bikomeye, ikabaha n’umurongo w’imyitwarire ikwiye mu gihe cy’amage. Iki gihe kikajyana n’ibyo bise « Corona-Nyarwanda »(ingamba zihabanye n’iz’ibihugu bituranyi..), « GumamuRugo na GumamuKarere » ziri gusenya imiryango, « kugambanira abakristu kubera kwemera ko Insengero zifungwa » no mu bice amashuri afunguye…
Bati « kurebera bizageza ryari? »
Mu byemezo by’inama y’abaministri biherutse(2/2/2021)kuba baravuze ngo »Insengero zizakomeza gufunga imiryango« maze Abepiskopi bagakora nk’aho ntacyo bibatwaye, ngo « ni ukugwa mu mutego w’abashaka kwerekana ko umuntu yabaho neza adasenga kandi akabaho. »
Hagati aho ariko abantu babayeho nabi kubera IMISORO ikomeza kwakwa abadakora(ubutaka, code y’amazu..); hari kandi na « Tanga ibihumbi 10 wambaye agapfukamunwa nabi!« ; « Rara muri Stade »kandi abahawe icyo gihano batabanje gupimwa iyo Covid! Ibibazo ni byinshi…Kandi ngo « uwahawe byinshi azabazwa byinshi, akubitwe n’inkoni nyinshi!! »,ni ko Ivanjili itwigisha. Aha! Nkanswe mwebwe musanzwe mwitwaza izo nkoni!
Isomere iyo baruwa yose nawe wiyumvire kandi ushishoze ukuri kw’ibivugwa. Ushobora kubivuguruza muri commentaires:
By P.Protogène BUTERA

robotstxt: allowed

filter: keep


text:
Mu muco nyarwanda, gukorera amafaranga no kuyatunga byari byihariwe n’abasore. Muri ibi bihe, abakobwa na bo barayakorera kandi barayatunze, ariko abantu bose ntibabyakira kimwe. Ni yo mpamvu abanyamakuru ba“Ni Nyampinga” twegereye abakobwa babiri bakoze cyane ngo babone amafaranga ubu bakaba bayafite, kugira ngo bagire icyo baganirira abandi, bababwire uko babona umukobwa ufite amafaranga. Abo bakobwa ni Sandrine na Solange, umwe akaba atuye mu cyaro, undi mu mugi.
Butera Isheja Sandrine afite imyaka 27. Avuka mu muryango w’abana batatu, ariko afite mama we gusa. Yakunze kwiga, agatsinda, bituma ajya muri kaminuza, none ubu ni umunyamakuru kuri radiyo, akaba n’umushyushyarugamba (MC).
Sandrine avuga ko iyo wiha icyo ukeneye kandi ntawe ugisaba biba ntako bisa. Ati “nabashije kwirihira ikiciro cya gatatu cya Kaminuza, nigurira ikibanza ndetse ndateganya no kwigurira imodoka.”
Sandrine yaganiriye na Solange, we afite imyaka 24, ariko na we yarakoze cyane kugira ngo abone igishoro maze yihangira umurimo. Ubu afite resitora ye ku giti ke yitwa Umucyo. Akorera mu gasantire (centre) ka Kirambo, mu karere ka Gakenke. Avuka mu muryango w’abana cumi na babiri, ariko na we afite mama we gusa.
Solange na we yishimira kuba afite amafaranga ye ku giti ke. Ati: « Ubu nta kintu na kimwe nsaba umubyeyi wange, ahubwo ni nge umufasha. Ubu natangiye no kwizigamira kugira ngo amafaranga mbona azangirire akamaro no mu gihe kizaza ».
Solange yabajije Sandrine niba ahura n’ibibazo kubera ko afite amafaranga. Sandrine ati: «No mu mugi, iyo ugize amafaranga bamwe mu nshuti zawe bagufata nk’umwirasi kandi utari we. Bakavuga ko ubirengagiza ntubasure. Ariko rwose nkora cyane kugira ngo mbone uko mbona n’umwanya wo kuba ndi kumwe n’inshuti zange hamwe n’umuryango wange.»
Solange na we yabwiye Sandrine uko i Kirambo bamufata kuko afite amafaranga. Ati «Ubu abantu barantinya ngo mfite amafaranga! Nari mfite inshuti y’umuhungu, na yo yaranyanze. Ngo ubwo ndimo gushakisha amafaranga, ngo abasore ni ho bazambonera. Ngo ubwo nzigenga nkore ibyo nshaka byose kuko mfite amafaranga! »
Sandrine yabajije Solange niba uko abantu bamwe bamufata nabi bitamuca intege, Solange amusubiza ko afite uburyo akoresha kugira ngo adacika intege. Ati : « Mfite ibanga. Ngira intego. Mporana ikizere, kandi nkagaragaza ikinyabupfura mu bantu bose.»
Sandrine na Solange bagira ba « Ni Nyampinga » inama yo guhaguruka bagakora bagashaka amafaranga, bityo bakabasha kwiha icyo bashaka cyose. Ngo n’ubundi “ak’imuhana kaza imvura ihise”.


text:
Reka mfate umwanya nshimire Samantha wantunguye…kandi…kandii…Imana iguhe umugisha, nta kigora nko kuremera umuntu ibyishimo yifuza” Muri ako kanya nkivuga Samantha yatse umwanya byari mu byicaro bye n’ ubundi maze maze aratubwira, Samantha-“Ryan! kuva wavuka wari watungurwa na rimwe?” Njyewe-“Ngira ngo nabikubwiye ko byambayeho uyu munsi, kandi rwose ikindi gihe uzabanze unteguze” Bose-“Hhhhhh!” Bahise bakubitana ibiganza, […]Irambuye
Mu kwizihiza umunsi mukuru wo Kwibohora ku nshuro ya 25, umuyobozi w’Akarere ka Gakenke, Deogratias Nzamwita yabwiye abaturage ko n’ubwo habayeho kwibihora ibyo yise ubutegetsi bw’igitugu hari indi ngoyi ikomeye y’ubukene yo kwibohora. Yababwiye ko bidatinze bagiye kuzubakirwa kaburimbo kugira ngo yongere uburyo bwo guhahirana. Kwizihiza uyu munsi ku rwego rw’akarere ka Gakenke byabereye mu […]Irambuye
Njyewe-“Bite se ko utandekura Sama! Washimye igituzaa…cyangwa” Samantha-“Ryan! Kuva wavuka wari watungurwa?” Njyewe-“Ngo….ngo?… Samantha-“Nakubazaga, ngo kuva wavuka wari watungurwa?” Nahise niyaka Samantha, ndahindukira ako kanya nakubise amaso Cedro na mushiki we Sandrine, Gentil, Provy ndetse na Gaelle, Njyewe-“Ngo? Sama? Ibi ni iki unkoreye?” Nateye intambwe Gentil niwe nahobeye bwa mbere, mperuka Cedro wasaga naho atishimye […]Irambuye
Nabonaga Mama yishimye cyane byongeye yari yatinze kuryama, ibitarajyaga bikunda kubaho, nkomeza kwicara ari nako amatsiko akomeza kunyica, hashize akanya katari gato nicaye ntuje mama yaje yihuta, mu ntoki yari afite ibahasha, ahita ayimpereza, Mama-“Akira, akira ubutumwa bwawe” Njyewe-“Ubutumwa bwanjye buvuye hehe se?” Mama-“Fungura ariko? Fungura usome, ntubona se ko handitseho Ryan?” Muri ako kanya […]Irambuye
Telephone yarasonnye ntungurwa na nimero nabonye impamagaye, imodoka itangira guta umuhanda, nubuye amaso mbona abantu benshi imbere yanjye, ntangira gukata nirwanaho nkandagira amburiyaji na feri kubw’ amahirwe iba irahagaze. Twese twari twahahamutse cyane namwe murabyumva. Nubitse umutwe kuri Volant nyuma y’ akanya gato… Kokonati-“Ahwiiiiii! Twari dushize! Nabonaga urupfu neza neza imbere yanjye! Ahwiiii!” Njyewe-“Ahwiiii! Mbega […]Irambuye
Doctor yagiye atyo, mu by’ ukuri aho nari nicaye nasaga nkudahari, amatwi yanjye yari amaze kumva ibyo ubwenge bwanjye butari bwiteze kwakira, umutima wanjye wateye cyane ndetse mbira ibyunzwe, muri ako kanya nkicaye nagiye kubona mbona Sabine arinjiye akinkubita amaso arikanga cyane. Yarijijishije aratambuka aransuhuza ariko mu maso ye hari hijimye ubona ko ababajwe no […]Irambuye
Kirehe – Kuri uyu wa kabiri mu Karere ka Kirehe, abakandida banditse basaba akazi mu burezi bazindutse bajya gukora ikizamini byari biteganyijwe ko gitangira saa mbili za mu gitondo (8h00 a.m), gikererezwa ku mpamvu batabwiwe batangira kugikora saa munani (2h00 p.m). Aba bakandida kandi bahise bahabwa ikizamini cya ‘Interview’batategujwe, bamwe bagikoze kugeza na saa mbili […]Irambuye
Impamvu batishyuwe ngo ni ikoranabuhanga Aborozi bagera ku 2039 bagemura amata kuri Koperative ubusanzwe babishyura nyuma y’iminsi 15 byarenga bikaba ukwezi kumwe, ubu hashize amezi abiri, usibye ibibazo mu bworozi byabateje ubu banafite impungenge zo kutabasha kohereza abana ku mashuri. Ababishinzwe bavuga ko ababagemurira batishyuwe kuko za SACCO babishyuriraho zidafite ikoranabuhanga. Ni aborozi bo mu […]Irambuye
Nyuma y’inkuru yatambutse mu gitondo ku Umuseke ivuga ko Fortunee Nyirahabimana aba mu nzu yasenyutse kubera ko basaza be banze kumuha imwe mu nzu Se yabasigiye, ubuyobozi bw’Umurenge wa Kabacuzi bwiyemeje kumukodeshereza inzu kuzageza bumwubakiye iye. Pilote Rwigemera uyobora Umurenge wa Kabacuzi avuga hari umuntu bashyizeho ngo agire inama Nyirahabimana yumve ko kwimukira muri iriya […]Irambuye
*Akarere ngo kabuze amafaranga yo kuwubaka uko bikwiye Umuhanda Kazo – Mutenderi mukarere ka Ngoma ubu watangiye gusenyuka mu gihe utaramara umwaka urangije kubakwa. Abawukoresha bavuga ko bitewe n’uko wubatswe nabi ndetse amazi awuvaho ari gusenyera abawuturiye kuko nta miferege itunganye ufite. Ubuyobozi ngo bugiye kugarura uwawubatse awukore neza. Ni umuhanda w’igitaka wa 16Km uhuza […]Irambuye


text:
Umuyobozi wa Authentic World Ministries n’Itorero Zion Temple ku Isi, Apostle Dr. Paul Gitwaza yahawe igihembo cy’imiyoborere myiza n’ikigo cy’ubumenyi n’ikoranabuhanga cyo muri Amerika muri Leta ya New York.
Apostle Gitwaza ahawe iki gihembo mu gihe amaze iminsi muri Leta Zunze Ubumwe za Amerika mu murimo w’ivugabutumwa.
Mu magambo ye Gitwaza ashimira buri wese wamushyigikiye mu masengesho ibintu avuga ko byamuhaye imbaraga n’umutima ushikamiye gukorera Imana ,kuyimenya no kuyubaha.
“Ndashaka gushimira Imana ku bw’uyu munsi uhebuje mpereweho igihembo cy’imiyoborere myiza na n’ikigo cy’ubumenyi n’ikoranabuhanga (Corning Science and Technology) cya New York. Mwarakoze ku bwo kushyigikira mu masengesho ,ari nabyo byampaye imbaraga zo gushikama nkanagira umutima ukomeye wo gukomeza gukorera Imana no kuyubaha. Imana ibahe umugisha udacagase.”
Apostle Gitwaza yageze mu Rwanda ku wa 1 Ukwakira 1995 atangira kubwiriza nyuma y’iminsi 40 afashe amasengesho.
Gitwaza yaboneye izuba muri Repubulika Iharanira Demokarasi ya Congo ku wa 15 Kanama 1971. Yashakanye na Nyinawingeri Angelique bafitanye abahungu batatu b’imyaka 20, 17 na 15 baba muri Amerika.


text:
Ihuriro ry’ imiryango itanga ubufasha mu by’ amategeko (Legal Aid Forum ) rimaze gushyiraho uburyo bushya bwo gufasha abaturage bakeneye ubufasha mu by’ amategeko hifashishijwe ikoranabuhanga rya telefoni.Ibi ngo ni mu rwego rwo kugabanya imvune abaturage bahuraga nazo bakubita amaguru bajya gushaka ubufasha bunyuranye mu by’ amategeko hirya no hino mu gihugu.
Andrews KANANGA ,umuyobozi nshingwabikorwa wa LAF (photo archives/igihe)
Ubu buryo bushya bumaze igihe gito butangiye bufasha umuturage mu kumugira inama mu by’ amategeko, kumufahsa gushyira ku murongo ikirego cyawe ndetse byaba na ngombwa bakamubonera umwunganira mu mategeko kandi byose bigakorwa nta kiguzi umuturage atanze .
Kuri ubu LAF yashyizeho umurongo wa telefone utishyurwa umuturage ahamagaraho ari wo 845 agahabwa amakuru ku mategeko atandukanye mu buryo bw’ijwi, mu butumwa bwanditse cyangwa akavugana n’umunyamategeko hagamijwe kumworohereza. Ibambe Jean Paul, umunyamategeko akaba n’ umukozi wa LAF asobanura uburyo ubu buryo bukoreshwa “Ukeneye ubufasha mu by’ amategeko ashobora kubuhabwa bitabaye ngombwa ko ava iwe mu rugo , apfa kuba akoresha telefoni.Wandika *845# ugakanda aho bahamagarira (YES)ugakurikiza amabwiriza .Icyo gihe ubona amakuru ku mategeko mu buryo bw’ ubutumwa bwanditse “Ibambe akomeza avuga ko ushobora no guhamagara 845 ku murongo wa MTN bityo ukabona ayo makuru mu buryo bw’ ijwi .
Uretse aya makuru ku mategeko Me Ibambe avuga ko ushobora no kuvugana n’ umunyamategeko iyo ubyifuje .Agira ati “icyo gihe nabwo telefoni yawe ikwereka aho ukanda nomero yawe ikaza muri system yacu ababishinzwe bakagushakira uwo muvugana kandi akaba ari we ukwihamagarira .”Ngo ibyo byose bikorwa nta kiguzi umuturage atanze , yewe ngo niyo bibaye ngombwa baguha ukunganira mu mategeko ku buntu .
Babyitezeho gukemura ikibazo cy’imvune abaturage bagira bashaka ababunganira
Umuyobozi nshingwabikorwa wa LAF Andrews Kananga avuga ko ubu buryo bwo gufasha abaturage bwatekerejweho nyuma yo gukora ubushakashatsi bagsanga abaturage bakora ingendo zivunanye bashakisha ubufasha mu by’ amategeko .Agira ati “mu bushakashatsi twakoze twasanze 27% by’ababajiwe bakora urugendo ruri hagati y’iminota 30 n’isaha bajya gushaka ubufasha mu by’amategeko, 16%, bakora ururi hagati y’isaha n’amasaha atatu naho 3% bagakora urwo kuva ku masaha atatu kugera kuri atanu.”
Andrews Kananga yongeraho ko kenshi usanga abaturage bakora izo ngendo banashakisha amakuru yoroshye kubonwa nko kwandikisha ubutaka, abana bavutse no kurangiza imanza.
Kananga avuga ko bene ayo makuru bazajya bayabona kuri telefoni zabo noneho uwumva agikeneye ubundi busobanuro, hari uburyo kuri telefoni buzajya bumwereka nimero azajya ahamagaraho yo mu ihuriro ry’abatanga ubufasha mu by’amategeko, ku buryo bazajya bamuha amakuru yimbitse .Agira ati “Turagira ngo amakuru yoroshye ajyanye n’ibibazo bimwe na bimwe abaturage baba bafite bazajye bayabonera kuri telefoni, hanyuma niba ikibazo gikomeye babone kugana abafasha mu by’amategeko ariko bataje kubaza ikibazo ngo ikirego iki n’iki gitangirira hehe.”
Aha atanga ingero za bamwe mu baturage baturuka mu Ntara hirya no hino bakaza i Kigali gushakisha amakuru nyamara bagombye kuyabonera kuri telefoni bitabasabye gukora ingendo ndende .Ati “Hari abatuganaga batubaza ngo iyo umuntu ashatse kuregera ikirego kitarengeje miliyoni eshanu ahera mu ruhe rukiko, bikamuvana i Rusizi akaza i Kigali, kandi ayo ari amakuru ashobora kubona ari i Rusizi akoresheje telefoni ye.”
Uretse aya makuru ngo hari n’ amategeko menshi azashyirwa kuri telefoni ngendanwa mu buryo bworoshye hanyuma abaturage bakajya bayabona bitabagoye .Hakoreshejwe uburyo bw’amajwi, umuturage azajya ahamagara kuri 845 yumvirize umuntu, urugero amubwire ati ‘niba ushaka kumenya ibijyanye n’ubutaka kanda 1, niba ushaka kumenya ibijyanye n’ihohoterwa kandi 2, abwirwe iby’ingenzi byerekeye aya mategeko.
UMUHIRE Valentin


text:
Kugira ngo mutabaho umugayo cyangwa uburyarya, mube abana b’Imana batagira inenge hagati y’abigihe kigoramye cy’ubugoryi, abo mubonekeramo nk’amatabaza mu isi (Abafilipi 2:15).
Inama Pawulo yagiriye Abafilipi itugaragariza agaciro k’ubuhamya tugomba kugaragariza abandi. Mubyukuri inshinga "kumurika" isobanura kwerekana itandukaniro hagati y’ibindi bintu cyangwa abandi bantu.
Mu buzima busanzwe, habaho ubwo usanga umuntu afite itandukaniro hagati ya bagenzi be. Iryo tandukaniro rishobora kuba rishingiye ku bwenge n’ubushobozi, urugero, umuntu ashobora kugaragaza ubuhanga bwe mu mikino, akaba ikirangirire mu isiganwa, mu mupira w’amaguru n’ibindi byinshi bitandukanye.
Abishingikiriza ku Mana bagomba kugaragaza umucyo bigatuma izina ry’Imana rihabwa icyubahiro
Kimwe n’abakinnyi bakomeye, tugomba guhagarara dushikamye ndetse tukamurika nk’amatara imbere y’abantu, dukwiye kubaho ubuzima bwera buhesha Imana icyubahiro. "Abe ariko umucyo wanyu ubonekera imbere y’abantu, kugira ngo imirimo yanyu myiza, bahereko bahimbaze So wo mu ijuru" (Matayo 5:16).
Abantu bamwe bananirwa kumurika, bityo urumuri rwabo rukabura, abandi bakoresha imbaraga zabo nyinshi ngo babashe kumurika kandi vuba cyane, ariko ugasanga bidakunze kuko batari mu mugambi w’Imana. Abishingikiriza ku Mana bagaragaza umucyo wayo bakamuhesha icyubahiro.
Kugeza ubu, Satani, "igikomangoma cy’iyi si", ububi bwe bwikubye kabiri ndetse n’ubushukanyi bwe buriyongera. Nawe agenda yirukanka ashakisha uburyo yanyaga imitima ya benshi akabahombya ubugingo buhoraho, bityo bakazajya mu muriro utazima.
Mubyukuri muri iki gihe kigoye turasabwa guhaguruka tukamurika, nk’itara ryakira abasare mu gicuku cyuzuyemo umwijima w’icuraburindi. Ese muriteguye kwitaba umuhamagaro? Niba ukomeje kwihisha munsi y’igicucu cy’umwijima, ugaheranwa n’ubwoba cyangwa isoni, ese urumva bizagenda bite mu muryango wawe, abaturanyi bawe n’isi utuyemo muri rusange?
Muri macye birakwiye ko twebwe abagize umugisha wo kumenya Kristo tukamwakira nk’umwami n’umukiza w’ubugingo bwacu, tugomba guhaguruka tukamurikira bagenzi bacu batarakizwa maze babona imirimo yacu myiza bikabatera guhinduka bagakizwa ndetse bagatandukana n’umwijima w’isi.
Source: www.topchretien.com
[email protected]


text:
Kuboneza urubyaro ni imwe muri serivisi y’ubuzima mu zatangwaga mu gihe cy’ubukangurambaga bw’iminsi 16 bwo kurwanya ihohoterwa rishingiye ku gitsina by’umwihariko irikorerwa abangavu basambanywa bagaterwa inda. Ubwo bwasozwaga twaganiriye na bamwe mu bangavu bo mu karere ka Huye baboneje urubyaro batubwira icyabibateye.
Igihozo Yguette ni umukobwa wabyaye afite imyaka 17, ngo ntiyari yaraboneje urubyaro ariko yageze kuri stade Huye ahasorezwaga ubukangurambaga, baramufasha. Ati: ”umukobwa yanjyanye hariya bahita bambonereza, nahisemo gukoresha urushinge rw’amezi atatu, ibyambayeho bwa mbere ntabwo nari mbyiteguye”.
Uyu kandi avuga ko umusore babyaranye yamwihakanye ubu akaba adafite ubushobozi bwo kurera umwana ku bw’imibereho y’iwabo, ariko ko polisi yamuhaye serivisi yo kumwandika ngo hashakishwe se w’umwana kuko atazi aho aherereye, iyo na yo ikaba ari imwe muri serivisi zahatangirwaga ijyanye n’ubutabera.
Mugenzi we Uwamahoro solange na we wabyaye afite imyaka 17, ngo uwo babyaranye amwitaho mu bushobozi bwe n’ubwo ataramubwira ibyo kubana, avuga ko kugirango ibyamubayeho bitazongera kumubaho yifatiye umwanzuro wo kuboneza urubyaro. Ati:”nagiye kwa muganga, ni ibinini bampaye kugirango ibyago bitazongera kungwirira, nagirango nzirerere umwana wanjye akure kugirango nyine ntazongera kubyara uyu atarakura”.
Ari aba twaganiriye ndetse n’abandi bakobwa bari bari aha banahawe serivisi isanzwe ihabwa abakobwa babyaye bari munsi y’imyaka 18, yo kwandikwa ngo bajye bahabwa ubufasha butandukanye, burimo ubujyanye n’ubutabera nk’uko umuyobozi w’akarere ka Huye Ange Sebutege abivuga.
Agira ati “Ni uburenganzira kugirango umwana agire uburenganzira ahabwa n’amategeko mu irangamimerere, igikomeye cyane iyo yabashije noneho kuvuga umubyeyi we icyo gihe dukorana n’urwego rw’igihugu rw’ubugenzacyaha RIB, amakuru agatangwa hanyuma bagakurikirana icyo kibazo”.
Ange Sebutege, umuyobozi w’akarere ka Huye
Uwimana Antoinette umuyobozi wa Women for Women International Rwanda avuga ko ubutumwa buri gutangwa buhura cyane n’umushinga wabo witwa “Twiceceka” ko kandi intego yabo ya mbere kuri aba bana babyaye ndetse n’abatarabyara ari ukumenya kwifatira imyanzuro ndetse no kumenya ubuzima bw’imyororokere harimo no kuboneza urubyaro ku babyifuza. Ngo hirindwe inda zitateganijwe zugarije abakiri bato.
Ati: “Icya mbere ni ukubigisha kumenya kwifatira icyemezo, ariko n’ubuzima bw’imyororokere ni ingenzi, tubigisha kwirinda gusambana kugirango bagire uburere bwiza, agomba kumenya ngo umuntu asama ryari, akamenya umubiri we”.
Uwimana Antoinette, umuyobozi wa Women for Women International Rwanda
Ubu bukangurambaga ngarukamwaka bwatangiye taliki 25 Ugushyingo busozwa taliki 10 Ukuboza, insanganyamatsiko yabwo yagiraga iti “Twubake umuryango uzira ihohoterwa” bwakorewemo ibikorwa bitandukanye byo gufasha abakobwa babyaye bakiri bato aho 69 bahawe inkunga yo gukora imishinga iciriritse ibyara inyungu irimo ubuhinzi, ubucuruzi, ubudozi…, hatangwa ubujyanama ku bakobwa 240 bo mu mirenge ya Mukura, Tumba na Ngoma yo mu karere ka Huye, ndetse hanabaho guhuza abatanga serivisi n’abakobwa basambanyijwe.
Ubuyobozi bw’aka karere buvuga ko buzakomeza gufatanya n’abaterankunga batandukanye barimo “keep care” mu rwego rwo gukomeza kwita kuri aba bakobwa ngo bumve ko ubuzima bukomeje.


text:
Yavukiye ahitwa Dalmatie(Croatie y’ubu).Yakiriye Batisimu afite imyaka 19.Kuva ubwo,inyota yo gushakashaka Kristu yamujemo kandi irushaho kwiyongera bituma akora ingendo nyinshi.
Yagiye i Roma kwiga,akomereza i Antiyokiya,aho yaherewe ubusaseridoti(379).Nyuma yerekeje Constantinople kugira ngo anoze ibya Bibiliya abifashijwemo na mutagatifu Geregori wa Nazianze.
Yavugaga neza Ikigereki n’Ikilatini kandi akamenya n’Igihebureyi.Ibi byamworohereje mu murimo we yakundaga cyane wo gusobanura Ibyanditswe(Ecritures)abihuje n’amateka(interprétation historicisante)yerekeza kuri Kristu.
Yahereye aho ahindura Bibiliya yari yanditse mu Kigereki(Septante)ayishyira mu Kilatini(Vulgate)kugira ngo isomwe na benshi.
Kubera imiterere ye(caractère)n’imitekerereze ye yo kutanyurwa(vindicatif),ngo ntibyari byoroshye kubana na we.Icyakora uburyo yakundaga Kristu n’Ijambo ry’Imana byatumaga nanone abantu bamukunda.
Na we yari yiyiziho iyo ngeso.Uburyo bwe bwo kurwanya iyo ntare itontoma iruhande rwe ngo imwerekeze mu maso y’urupfu,nta bundi butari ubwo kuyitsindisha Ijambo ry’Imana n’umurimo.
Yeronimu wavutse ahagana mu mwaka wa 347,yitabye Imana tariki ya 30 Nzeli,muri 420 i Beterehemu.Afatwa nk’Umwigisha wa Kiliziya(Docteur de l’Eglise)wo mu gihe kimwe na Ambroise,Augustin na Grégoire wa mbere.Amwe mu magambo ye(citations) yadufasha:
« Priez-vous?Vous parlez au Seigneur.Lisez-vous l’Écriture Sainte?C’est Lui qui vous parle. »
« Ignorer les Ecritures c’est ignorer le Christ »
« Livre-toi à quelque travail manuel,pour que le diable te trouve occupé. »
Nguko uko adusabira! Umunsi mwiza ku bamwiyambaza.
By P.B


text:
Umubyeyi witwa Ingabire Donatile utuye mu murenge wa Gatenga mu karere ka Kicukiro, aratabaza ubuyobozi bw’itorero rya ADEPR nyuma yo kumara imyaka cumi n’umwe(11), yarahinamiranye atabasha gusohoka mu nzu.
Mu kiganiro ikinyamakuru Isezerano.com cyagiranye n’umukobwa w’uyu mubyeyi, Mukeshimana Rachel, yavuze ko umubyeyi we yafashwe n’ubu burwayi mu mwaka wa 2010. Avuga ko byatangiye ari akantu gato, nyuma biza kugenda bikura kuburyo byageze igihe atakibasha gusohoka mu nzu kubera guhinamirana no kuba Pararize kwa zimwe mu ngingo z’umubiri we.
Rachel yagize ati” Mama wanjye yafashwe n’uburwayi bwo guhinamirana mu mwaka wa 2010, icyo gihe ntabwo twamenye icyo arwaye, twahise dutangira gukoresha ubushobozi buke dufite atangira kujya kwa muganga kwivuza, ariko bakamubwira ko nta ndwara babona, uko yakomezaga kujya kwa muganga ntibabone indwara niko yakomezaga kuremba, uburwayi bufata indi ntera.”
Uyu mukobwa akomeza avuga ko abonye ubushobozi bwo kuvuza umubyeyi we bumushiranye yahisemo kumuryamisha mu nzu, nawe yiyemeza kureka ishuri kugirango abashe gutunga no kurwaza Mama we nubwo bitamworoheye. Avuga ko kureka ishuri cyari cyo gisubizo cyonyine yari afite kugira ngo abashe gutunga umubyeyi we, dore ko atazi se umubyara wenda ngo abe yamufasha kuvuza umubyeyi we nkuko abivuga.
“Nabonye ubushobozi bwo kuvuza mama kwa muganga ndetse no mu kinyarwanda bushize, mpitamo kureka ishuri kugira ngo nite k’ubuzima bwe. Narinsoje ikiciro rusange cy’amashuri yisumbuye, mbona nta bushobozi bwo gukomeza nabona kandi na mama ankeneye, ubwo mpiamo kubireka nkajya njya mu kiyede gushaka ibidutunga. Wenda iyo nza kuba nzi Data umbyara byari koroha kurushaho kuko wenda yari kumfasha, ariko ntabwo muzi.”
Mukeshimana avuga ko nubwo umubyeyi we amaze imyaka 11 yose adasohoka mu nzu ngo agere hanze, itorero basengeramo rya ADEPR Gatenga ntacyo ryamufashije kugira ngo abe yavurwa agakira. Gusa ngo nubwo batamufashije kumuvuza, agitangira kurwara bamwe mu bakirisitu bagiye bajya kumusura bakamugenera bimwe mu bimutunga ariko avuga ko nabyo bitabaye igihe kinini, kuko uko iminsi yagiye ishira indi itaha, ariko abantu bagiye bacika intege batakimugeraho, ariko ko abonye uwamufasha kuvuza umubyeyi we byamushimisha.
Ati” ubuyobozi bw’itorero dusengeramo rya ADEPR, ntakintu bamfashije mu bijyanye no kuvuza umubyeyi wanjye. Cyakora agitangira kurwara bamwe mu bakirisitu dusengana, n’abaririmbyi tubana muri korali bagiye baza kudusura bakadusigira agasukari cyangwa ibyo kurya. Gusa itorero rimfashije umubyeyi wanjye akabona ubuvuzi byaba byiza kurushaho, kuko niwe mfite wenyine, kandi nta n’imuvandimwe ngira ngo mvuge wenda ngo yamfasha.”
Gusa nubwo Rachel avuga ko acyeka ko umubyeyi we yaba yarahumanyijwe(amarozi), kuko ariko abamuvuye mu buvuzi bwa kinyarwanda bamubwiye, abaturanyi be n’abakirisitu basengana bavuga ko babona ari indwara yo kubura amwe mu mavitamini mu mubiri we, bityo bigatuma arwara rubagimpande.
Nkuko Uwimama Drocella umudiyakoni mu itorero rya ADEPR Gatenga yabivuze, ngo uyu mubyeyi Ingabire Donatille koko amaze igihe kinini cyane arwaye atabasha gusohoka mu nzu, ariko we akaba abona ko biterwa n’ikibazo cyo kubura amavitamini, yeje ko kandi nkuko bivugwa, ubuyobozi bw’itorero ntacyo bwigeze bufasha uyu mubyeyi mu bijyanye no kwivuza.
Uwimana yagize ati” nibyo koko uyu mubyeyi amaze imyaka 11 arwaye atabasha gusohoka mu nzu, ndetse no kurya bisaba ko haba umuntu umugaburira kuko we kubera kudakora kw’ibice bimwe na bimwe by’umubiri we atabasha kubyikorera. Gusa nubwo benshi usanga bavuga ko yarozwe, njye mbona ari rubagimpandr yatewe no kubura zimwe muri vitamini mu mubiri we, cyane ko ubwo bajyaga kwa muganga bababwiye ko ari imyanda afite mu mubiri.”
Abajijwe niba hari uruhare itorero ryagize mu kuvuzwa kwe, Drocelle yagize ati” wenda agitangira kurwara, twagiye tumusura bamwe muri komite y’itorero ariko si twese, tukamushyira agasukari cyangwa ibindi byo kurya, ariko icyo mpamya neza ni uko atigeze ahabwa ubufasha n’itorero ngo ajye kwivuza.”
K’umurongo wa telefoni twagerageje kuvugisha ubuyobozi bw’itorero Ingabire Donatille asengeramo, ariko ntibatwitaba, tubandikira ubutumwa bugufi tubabaza niba hari icyo itorero riteganya gufasha uyu mubyeyi kugira ngo yivuze, nabwo ntibabusubiza. Mu gihe baramuka badusubije tuzabagezaho uko badusubije.
Ubutumwa twabandikiye ntibadusubije.
Umunyamakuru w’Isezerano.com , kuva mu 2020 . Yize Itangazamakuru n’itumanaho (Journalism and Communication ) muri Institut Catholique de Kabgayi .
Amaze imyaka 2 , mu mwuga w’itangazamakuru .


text:
Uraho neza mukunzi wa Ni Nyampinga! Ibiganiro bya Ni Nyampinga birakomeje muri iki cyumweru. Icya mbere kizakugeraho kuwa gatatu saa kumi n’ebyiri na cumi nitanu z’umugoroba (18:15’), aho tuzakugezaho agace ka Ni Nyampinga Sakwe twumvise kuwa gatandatu ushize. Niba ushaka kongera kumva uwegukanye umwanya w’umunyeshuri uhagarariye abandi hagati ya Valentine na Anik, ntuzacikwe.
Mu kiganiro Ni Nyampinga cyo kuwa gatandatu tuzakugezaho inkuru nshya. Niba ujya wumva bavuga ibyiza wasanga mu kazi kajyanye n’ubukerarugendo n’amahoteli, nk’uko mu minsi yashize twakugejejeho inkuru y’abakobwa bishimiraga kuba bakora mu bijyanye n’ubukerarugendo; kuri iyi nshuro ho tuzakugezaho abishimira kuba bakora ibijyanye n’amahoteli. Ni Fiona w’imyaka 18 wishimira kuba arimo kwiga iby’amahoteli muri kaminuza, kuko ngo abona bizamugeza kure.
Hari kandi na Leonie utunganya ibyumba muri hoteli I Musanze. Ntuzacikwe nawe wiyumvire amahirwe ari muri uyu mwuga. Ni Nyampinga Sakwe agace ka 7 nako kazakugeraho. Ese ko Kevin akomeje kugira imyitwarire idakwiye amaherezo ni ayahe? Ni kuwa gatandatu. Shangazi nawe tuzaba turi kumwe asubiza umukunzi wacu wamubajije, indirimbo zizaba zihatana uwo munzi ni iz’abahanzi b’abanyarwanda. Tangira rero utekereze abo uzatura imwe muri zo. Ntuzacikwe ikiganiro ni saa munani zuzuye z’amanywa (14:00’).


text:
Nyuma y’uko tariki ya 25 uku kwezi Leta y’u Rwanda yafashe icyemezo gitegeka imidugudu itandatu yo mu turere tubiri two mu Mujyi wa Kigali kujya muri gahunda ya ‘Guma mu Rugo’ mu gihe cy’iminsi 15, mu rwego rwo gukumira ikwirakwira ry’icyorezo cya COVID-19 hari bamwe mubaturage bo muri iyi midugudu bari batangiye gutaka iibereho mibi kubera kutabasha gukora uko bisanzwe.
Bamwe muri aba baturage ni abo mu mudugudu wa Ngaruyinka mu murenge wa Kinyinya, gusa aba ngo batangiye guhabwa ibyo kurya.
Kugicamunsi cyo kuri uyu wa kabiri mu murenge wa kinyinya mu mudugudu wa Ngaruyinka nibwo abaturage batangiye guhabwa ibiribwa murwego rwo kubafasha kuko ubu bari muri gahunda ya Guma mu rugo.
Tuvugana na Habiyambere jean Mary Vienny uyobora uyu mudugudu yagize ati “ Ubu tuvugana turi kugenda urugo ku rundi duha ibyo kurya ababicyeneye, hari habanje ibikorwa byo kubabarura ndetse no kwihutira kubapima no kubakurikirana ngo harebwe abanduye inzego zibishinzwe zibikurikirane”
Umuturage wari wabwiye Royal fm ko muri uyu mudugudu hari ikibazo cyigabanuka ryibyo kurya kubaturage bamwe na bamwe mu gitondo cyo kuri uyu wa kabiri.
Mu masaha yigicamunsi yatubwiye ko noneho ku gicamunsi bari guhabwa ibyo kurya.
Yagize ati “Mu ma saa cyenda nanjye nari mvuye gufata ibiribwa umuvandimwe yari yampaye ngo dusranganye niho menyeye ko abayobozi bari gutanga ibyo kurya”
Ku ruhande rw’ ubuyobozi buhumuriza abaturage ko gushyirwa muri gahunda ya Guma mu rugo ntashyano riba ryaguye ahubwo ikingenzi ari ukwirinda bakurikiza Ingamba zo kwirinda covid-19.
Iyi gahunda ya gumamurugo yongeye gushyirwa mubikorwa nyuma yuko Minisiteri y’Ubuzima yatangaje ko ibipimo byafashwe kuva tariki ya 03 uku kwezi kugeza taliki ya 24 muri Kigali hakagaragara abantu 34 banduye COVID-19, muri abo 25 bose baturukaga mu midugudu itandatu yo muri Kicukiro na Nyarugenge.


text:
Ruhango: Ubuhinzi-bworozi bwongereye umuvuduko w’iterambere ry’Akarere
Yanditswe na Amani Claude
Abaturage bo mu Karere ka Ruhango bishimiye umusaruro bakura mu buhinzi n’ubworozi, kubera ubufatanye buri hagati yabo, ubuyobozi bw’inzego z’ibanze n’inzego zishinzwe ubuhinzi n’ubworozi mu Rwanda.
Mu gihe abakora umwuga w’ubuhinzi bavuga imyato ubuyobozi budahwema kwerekeza amaboko ahakenewe imbaraga ngo buri wese yibone mu iterambere, Ubuyobozi bw’Akarere ka Ruhango na bwo burishimira urwego bugezeho mu guharanira iterambere ry’abaturage mu nzego zose u Rwanda rwerekejeho amaboko.
Imwe mu ngamba Akarere kafashe ni uguharanira ko abaturage bakwihaza mu biribwa ariko bakabona serivisi z’uburezi n’ubuvuzi, ndetse bakubakirwa ibikorwa remezo bibafasha mu mibereho yabo ya buri munsi.
Mukarugambwa Eularie umuhinzi-mworozi ukomoka mu Murenge wa Ntongwe, mu Kagari ka Kebero akaba yoroye inka agahinga n’imyumbati, yatangarije Imvaho Nshya ko yatangiye ubuhinzi ahinga mu buryo bwa gakondo afite n’inka yamuhaga umukamo wa litiro imwe ku munsi.
Nubwo yatangiye ahuzagurika, mu mwaka wa 2006 yatangiye ubuhinzi n’ubworozi by’umwuga, abona amahugurwa y’Ikigo k’Igihugu gishinzwe guteza imbere Ubuhinzi n’Ubworozi (RAB) ku buryo yabaye umufashamyumvire mu bworozi.
Aho amenyeye guhinga no korora kijyambere akamenya n’ibyo inka ikenera kugira ngo itange umukamo utubutse, yatangiye kugira inka ikamwa litiro 20 ku munsi kandi umusaruro w’imyumbati uriyongera cyane kubera kumenya ubwoko atera, akabona n’ifumbire yo gushyira mu murima.
Mukarugambwa ahamya ko yungutse no kuba atekesha Biyogazi ituruka ku mase, abana be bose barize baraminuza, atanga n’imirimo. Kuri ubu arasaba Abanyarwanda bakiri mu bushomeri kuyoboka ubuhinzi n’ubworozi by’umwuga kuko bigifite ibanga ritaratahurwa na benshi.
Yagize ati “Nabashije gutanga imirimo ku bantu 15 bakora buri munsi kandi nta kintu na kimwe nshobora gukenera ngo nkibure kuko ibyo maze kugeraho bimpa amafaranga abinshoboza.”
Uburyo bwo gutubura imbuto y’imyumbati yatanzwe na RAB mu mwaka ushize bwatangiye gutanga umusaruro kuko ingeri z’imyumbati zakwijwe mu baturage, zakwijwe mu bahinzi bato n’abaciriritse.
Nanone kandi Ibikorwa by’Ingabo z’Igihugu mu Iterambere ry’Abaturage (Citizen Outreach Program) byakozwe mu Murenge wa Mwendo, Kinihira na Bweramana byasize abaturage bongereye ubuso buhingwaho imyumbati iteye ku materasi y’indinganire.
Kugeza ubu imyumbati ihinzwe ku buso bugera kuri hegitari 7,747 mu mwaka w’imihigo wa 2017- 2018 hitezwe kugeza kuri hegitari 7937.
Umukozi w’Akarere ushinzwe ibihingwa byoherezwa mu mahanga, HAKIZIMANA Emmanuel, yemeza ko mu Karere ka Ruhango abahinzi bagera ku 12,070 bafite ibiti by’ikawa bisaga 2,800,000 biri ku buso bwa hegitari 1100.
Kubera gukorera neza ikawa abaturage bayeza ari nyinshi ku buryo hari inganda zirindwi zirimo enye z’amakoperative y’abahinzi b’ikawa naho 3 zikagirwa n’abashoramari.
Muri uyu mwaka wa 2018 abaturage bejeje kandi bagurisha ibiro 5,004,713 by’ikawa maze binjiza amafaranga y’u Rwanda arenga miliyari imwe na miliyoni 251 n’ibihumbi 178 (Frw 1,251,178,250) hatabariwemo ayahembwe abakozi n’imisoro itangwa.
Ayo mafaranga yose yinjijwe n’abaturage mu gihe kitarenze amezi atatu n’igice kubera ko uruganda rwa mbere rwatangiye gutunganya umusaruro tariki ya 7 Gashyantare 2018, kandi bakomeje gusarura ikawa yabo muri iki gihembwe.
Ibikorwa remezo bikomeje kubakwa ubutitsa
Uko iminsi ishira, hari impinduka nyinshi zigaragara mu Karere ka Ruhango. Harimo kubakwa Umudugudu w’Ikitegererezo wa Buhoro uzatuzwamo abaturage 32, ukurikira indi ari yo uwa Kinihira watujwemo abaturage 16, Kabagari ucumbikiye abaturage 12, uwa Karama wakiriye abaturage 24 n’uwa Bweramana watujwemo abaturage 4. Abagenewe gutura muri iyi midugudu bose ni 78.
Iyi midudugu y’ikitegererezo yiyongera ku mubare w’abaturage batujwe mu midugudu muri gahunda ya Leta isanzwe yoroshya ikwirakwizwa ry’ibikorwa remezo. Muri uyu mwaka w’ingengo y’imari hubatswe ibyumba by’amashuri 28 n’ubwiherero 36 mu Mirenge igize Akarere ka Ruhango, Igikoni k’Ibitaro bya Ruhango mu murenge wa Kinazi, Poste de Sante ya Vunga mu Murenge wa Mbuye mu rwego rwo kugabanya urugendo abaturage bakora bajya kwivuza, hubatswe Urwibutso rwa Mayunzwe mu Murenge wa Mbuye hanavugururwa Urwibutso rwa Kabagali, n’ibindi byinshi bigaragaza neza isura y’Akarere ka Ruhango.
Ubuyobozi bw’Akarere bukomeje imishinga yo kubaka amateme arimo irya Kabuga-Douane bahuriraho n’Akarere ka Kamonyi n’irya Rwamakungu ribahuza n’Akarere ka Nyanza. Undi mushinga ni uwo kubaka inzu y’urubyiruko (Youth Center), gukomeza gukwiza amashanyarazi mu karere ku bufatanye na REG, gucanira imihanda (public lighting) n’iyindi.
Ubu hari gukwirakwizwa amatara yo ku muhanda (public lighting) mu dusanteri twa Karambi mu Murenge wa Kabagali, Muyunzwe mu Murenge wa Kinihira, Nyakarekare na Kizibere mu Murenge wa Mbuye. Ubuyobozi bw’Akarere burahamya ko bukomeje kwesa imihigo nubwo habayeho ibiza by’imvura byasenye ibikorwa remezo binyuranye byari bimaze kugerwaho, bikangiza imyaka y’abaturage ndetse bikanatwara ubuzima bwa bamwe.
Imiryango itegamiye kuri Leta n’abandi bafatanyabikorwa b’Akarere barashimirwa cyane uruhare rukomeye bakomeje kugira mu guhindura imibereho y’abaturage no gushyigikira iterambere ry’Akarere kuko bafite inzego zinyuranye bashyizemo imbaraga.


text:
29
Sep
Mu bice bimwe na bimwe usanga umugore mu gihe cy’imihango atabasha kubona iby’ingenzi akeneye byamufasha kwita ku isuku neza; aha twavuga nk’amazi meza, udutambaro tw’isuku two kwibinda, isabune, ndetse n’ahantu h’ubwiherero habugenewe yakwifashisha. Ibi byose rero bikaba byatuma isuku ikenewe ititabwaho ndetse ubuzima n’iterambere ry’umugore muri rusange bikadindira. Isuku...
03
Sep
Buri mugore yari akwiye kumenya gusuzuma amabere ye buri gihe kugirango amenye hakiri kare ibibazo yaba afite kuko 95% za kanseri y’ibere zishobora kuvurwa zigakira iyo zimenyekanye hakiri kare. Ibi birareba cyane cyane abagore kuva ku myaka 40 kujyana hejuru kuko muri iyo myaka ari bwo haba hari ibyago...
17
Aug
Ku bagore, mu myanya ndangagitsina havamo amatembabuzi; ariko bitewe n’uko asa, impumuro ndetse n’ibiyagize bishobora kugaragaza uburwayi. Ubusanzwe amatembabuzi asohoka mu myanya ndangagitsina ku bagore aba ari nk’amazi, nta bara agira cyangwa se akaba yamera nk’umweru w’igi bitewe n’ibihe umugore arimo; aha twavuga nk’igihe cy’uburumbuke cyangwa atwite. Igihe ibara...
28
May
Yego birashoboka, bitewe n’uko intanga ngabo ishobora kumara iminsi igera kuri itanu mu bice ndangagitsina by’umugore itarapfa, udusabo tw’intanga z’umugore turamutse dutanze igi mu minsi ya mbere akiva mu mihango kandi umugore akaba yarakoze imibonana mpuzabitsina mu minsi ya nyuma ari mu mihango haba hari amahirwe ko intanga ngabo...
19
May
Kimwe cya kabiri cy’abagore batuye isi bari mu myaka y’uburumbuke, nyamara benshi muri bo bagorwa no kubona ibikenewe by’ibanze kugirango bite kw’isuku mu gihe bari mu mihango. Bimwe mu by’ibanze baba bakeneye harimo ibi bikurikira: ubumenyi buhagije ku bijyanye n’isuku mu gihe cy’imihango, amazi meza n’isabune byo gukaraba, ibikoresho...
12
May
Igihe umugore agiye kujya mu mihango hari impinduka zishobora kuba mu mubiri we bitewe n’uko hari imisemburo iba irimo ikorwa mu mubiri itari isanzwe. Zimwe muri izo mpinduka harimo: kubabara umugongo, kubabara umutwe, kubyimba amabere ndetse ukumwa asa n’akubabaza, kubabara mu ngingo, guhinduka kw’ijwi, guhinduka mu byiyumviro ukaba wagira...
31
Mar
Ubwangavu n’ubugimbi ni ikigero abakobwa n’abahungu bageramo maze imibiri yabo igahinduka; harimo kwiyongera ibiro, uburebure n’ibindi. Umukobwa ugeze mu bwangavu ashobora gusama, naho umuhungu ugeze mu bugimbi ashobora gutera inda. Ibi bibaho bitewe n’uko umubiri ukora imisemburo mishya akaba ari yo itera impinduka mu mubiri, uwari umwana agahinduka umuntu...


text:
"Indayi Zirashukana"
---------- Forwarded message ----------
From: Anonymous
Date: Tue, 6 Oct 2009 03:17:59 -0700 (PDT)
Subject: [IGITUBA] New comment on INDAYI ZIRASHUKANA.
To: bangambiki@igituba.org
Anonymous has left a new comment on your post "INDAYI ZIRASHUKANA":
Harakabaho Bibiliya ivuga ukuri, kukibazo cy'abantu benshi nabonye hano
kuri iyi site birirwa bavuga ibyiza byo guswera(gusambana) bazasome
n'iyi mirongo mike iboneka mugitabo cy'Imigani nibarangiza bakore
comparaison kandi bamenye ko ingaruka z'icyaha ari urupfu. Mugomba
kwigisha abantu ibyimibonano mpuzabitsina (Education sexuelle) niba
koko mufite les sp├ęcialistes en sexologie no gusubiza ibibazo byabo
ariko kwishimira uko basweye abayaya babo nuko basweye abaplanto imyaka
6, uko basweye ba nyina nabasweye abakobwa babo nabandi benshi
bishimira ibyo bakoze nko guswera umukozi wo murugo, abasambanye
ninshuti zaje kubafasha umwitozo bamenye ko impera nimperuka
bazabibazwa ni iyaduhanze kuri wamunsi wo guca imanza zitabera
nibaramuka batabyihannye no kubireka. Mwakoze kutugezaho niyi mirongo
mike ya Bibiriya yera
Posted by Anonymous to IGITUBA at October 6, 2009 3:17 AM


text:
Uyu mutoza w'icyamamare yatinyaga ko Ronaldo yananirwa kare bigatuma atakaza imbaraga mu mukino cyane ko yarimo kuzamura ubuhanga bwe mu gucenga,gutera free kicks no gucenga.
Nicky Butt wasimbuwe na Ronaldo ubwo yakiniraga bwa mbere Manchester United muri 2003 ndetse no mu gitabo gishya 'Viva Ronaldo', Butt agaragaza amabanga agaragaza ibitambo Ronaldo yatanze kugira ngo agere ku rwego rwo hejuru.
Butt yagize ati: 'Ronaldo yagaragazaga ko ari umuhanga ariko ntabwo ubuhanga bwe gusa aribwo bwari kumugeza hejuru.
Bikunze kuvugwa ko abakinnyi bamwe bakora cyane, bagasigara ku bibuba by'imyitozo kugira ngo bakore iy'inyongera cyangwa batyaze ubuhanga bwabo, ariko kuri Cristiano byari ubwitange bwuzuye,kwiyemeza, hamwe no gukora cyane.
Ntabwo yari afite imana imuha imbaraga, ntayo yahawe, yarakoze cyane kugira ngo abigereho. Mu byukuri yaje iwacu ari umwana muto unanutse, arakora cyane kugira ngo yongere imbaraga imyaka myinshi.
Yagombaga kongera imbaraga z'umubiri kuko Premier League ibisaba, kandi yari afite amahirwe menshi yo kubona ku giti cye ukuntu kugira imbaraga z'umubiri ari ingenzi iyo hari uwo muhanganye, ndetse no mu myitozo, nko guhangana na Roy Keane cyangwa na Jaap Stam.
Twamubonaga kandi yiyigisha ubudacogora ku gutera imipira y'imiterekano kandi yatubwiraga ku kintu runaka yabonye ahandi,agashaka kugikora neza kurushaho, agakora cyane kugeza agikoze.Ntabwo kwari ukwiyemeza gusa ahubwo yari yarabaswe n'umupira w'amaguru.
Ni we wa nyuma wavaga ku kibuga cy'imyitozo. Mu byukuri, ntiwashoboraga kumuvana mu kibuga cy'imyitozo kuko yakoraga ubudacogora ku mayeri ye,twese tugataha agahita yikorera igikapu cyuzuye imipira kugira ngo yitoza ubuhanga butandukanye.
Hari ubwo twabaga turi kurya saa sita muri kantine cyangwa twiteguye gutaha ukumva ijwi rya Sir Alex avugira hejuru ku bibuga by'imyitozo saa munani cyangwa saa cyenda,akanga Cristiano amubwira ko igihe kigeze ngo atahe,ati'dufite umukino mu minsi ibiri - birahagije nonaha'! ".
Uyu mugabo yavuze ko Ronaldo atari afite umukunzi icyo gihe ndetse umwanya munini yawuhariraga imyitozo no gutera ama free kicks na penaliti kugira ngo azabe umukinnyi wa mbere ku isi.
Source : https://umuryango.rw/imyidagaduro/imikino/article/uwakiniye-manchester-united-yahishuye-uko-cristiano-ronaldo-yabaswe-n-imyitozo


text:
Mugihe u Rwanda rwizihizaga umunsi mpuzamahanga w’abagore kuri uyu wagatatu tariki ya munani Werurwe 2017, mu karere ka Bugesera ho mumurenge wa Ngeruka, Komisiyo y’ubutabera n’amahoro ya Arikidiyoseze ya Kigali, yifatanyije n’abagore bo muri uyu murenge ibicishije mu mushinga wayo uzwi kwizina rya UKAM ugamije kubafasha kwivana mubukene.
Haramuritswe bimwe mubyo abo bagore bakora ndetse nibyo bagezeho, muri byo twavuga nko gukora amasabune, gutera irangi imyambaro igahindura ibara, gutunganya isombe mu buryo bwa kijyambere ndetse hanamurikwa ubundi bwoko bw’ibihingwa bihingiye ubwabo.
Abagenerwabikorwa bakoze n’igikorwa cyo kuremeranira aho imidugudu itandukanye igize uwo murenge wa Ngeruka yatoranyaga abantu bahabwa ibikoresho by’isuku birimo indobo, amabasi, amajerekani, ibikombe ndetse n’amajagi, abagore bagahabwa ibitenge naho abagabo batoranyijwe bagahabwa amashati n’amapantaro.
Mur icyo gikorwa cyo kuremeranira, umushinga UKAM wageneye abagenerwabikorwa b’abagore 250 bibumbiye mu matsinda yo kwizigana no kugurizanya inkunga y’amafranga miliyoni esheshatu n’ibihumbi magana inani (6,180,000) by’amafaranga y’u Rwanda azabafasha gukora imirimo ibyara inyungu.
Umushinga UKAM kandi ukaba wageneye amatsinda y’ubuhinzi imashizi 20 zizifashishwa mukuhira imyaka hagamijwe kubakura mu bukene doreko abenshi muribo babarirwa mu kiciro cya mbere n’icyakabiri cy’ubudehe.
Mw’ijambo perezida wa komosiyo y’ubutabera n’amahoro Padiri Twizeyumuremyi Donatien yagejeje kubari bitabiriye uwo munsi yagaragaje ko Komisiyo y’Ubutabera n’amahoro itagarukira mugufasha abaturage kwivana mu bukene gusa ahubwo ifite n’inshingano zo kubanisha ingo neza ku buryo ibyo bagezeho hagati y’umugore, umugabo n’abana ndetse n’abaturanyi harangwamo amahoro, ubwumvikane n’ituze bityo bagasangira ntawuryamiye undi.
Depite MUKOBWA Justine wari umushyitsi mukuru, yasabye abaturage guharanira iterambere mungo zabo arinako bakomeza gufatanya kurwanya ihohoterwa rikorerwa abagore hamwe na hamwe ryaba rikigaragara mungo. Yagize ati: “Umuntu ni uwo kubaho kandi afite uburenganzira bwe bwose, agaciro abakobwa n’abagore twasubijwe turasabwa kukabyaza umusaruro arinako twiteza imbere”.
Nk’uko bitangazwa na bamwe mubagenerwabikorwa, ngo kwiteza imbere bakivana mubukene ngo niyo ntego abaturage bafashwa n’uwo mushinga UKAM bafite kugeza ubu.
MUKANZIGA Bonifride umwe mu bagore bibumbiye mu matsinda yo kwizigama no kugurizanya watanze ubuhamya kuri uwo munsi yagize ati: “kuva umushinga UKAM waza ukanyigisha uburyo bwo kwizigama no kugurizanya, nungutse byinshi.
Yabashije kugura ihene, kwishyura ubwisungane mu kwivuza(mituelle de sante), abasha kurya byibura kabiri ku munsi hamwe n’umuryango we ndetse abasha no gusana inzu.
None inkunga y’amafaranga uyu mushinga ubateye azabasha kuyibyaza umusaruro yihangira imirimo ibyara inyungu.
NYIRAMISAGO Pascasie nawe asobonura ko umushinga UKAM Hari aho umaze kumugeza biciye mu matsinda yo kwizigama no kugurizanyabyamufashije gukora kwifaranga.
Kera byaramugoraga kugura umwenda wo kwambara cyangwa kubona icyo kurya nabyo ntibyari byoroshye, ariko ubu yabashije kubigeraho. Ubu icyo nkeneye ndakigura kandi ndahamya ko nzarenga ikiciro ndiho nkagera kure byose nkaba mbikesha umushinga UKAM”.
Yagize ati: “twari abakene cyane ariko aho umushinga UKAM waziye ukadutera inkunga zitandukanye zirimo n’amahugurwa, ubu intego dufite n’ugukora cyane tukiteza imbere, tugahinga ibihingwa bitandukanye, tukarya neza ibyubaka umubiri ndetse n’ibirinda indwara kandi tugaharanira kubana neza mungo. Ubu turashimira umushinga UKAM kuko ingo nyishi zibanye neza, amakimbirane yaragabunutse kuburyo bugaragara”.
Umushinga UKAM ushyirwa mu bikorwa na Komisiyo y’Ubutabera n’amahoro ya Arikidiyoseze ya Kigali, ukaba ukorera mu karere ka Bugesera , mu murenge wa Ngeruka mutugari tubiri aritwo Nyakayenzi na Rutonde mu midugudu yatwo itandatu ariyo Twimpara, Nyakayenzi, Karama, Rubirizi, Kamugera na Kabumbwe.
Uwo mushinga ukaba ugamije kunoza imibereho myiza y’abahinzi baciriritse baturuka mungo 500 mubikorwa bitandukanye birimo ubuhinzi, ubworozi, guhangana n’ibiza bituruka kumihindagurikire y’ikirere, gukora imirimo ibyara inyungu ndetse no gushimangira ihame ry’uburinganire n’ubwuzuzanye.
Mu rwanda uyu munsi wizihijweho ku nshuro ya 42 kuko watangiye kwizihizwa mu 1975 impamvu yo kwizihiza uyu munsi ni ukuzirikana uruhare abagore bagira mu iterambere ry’igihugu. Insanganyamatsiko y’uyu munsi igira iti “ mu nyarwandakazi komeza usigasire Agaciro wasubijwe”


text:
Ngucire umugani nkubambuze umugani n’uzava I kantarange azasange ubukombe bw’umugani bumanitse kumuganda w’inzu…
Ubusa bwaritse ku manga,
Uruvu ruravugiriza,
Agaca karacuranga,
Nyiramusambi isabagirira inanga,
Harabaye ntihakabe
Harapfuye ntihagapfe
Hapfuye imbwa n’imbeba
Hasigaye inka n’ingoma
Kera habayeho umusore wasabye umukobwa,barashyingiranwa,babana aho ngaho.Bimaze iminsi mike amaze gusama inda imaze kuba nk’amaze abiri cyangwa atatu,ibwami bamutumaho ngo azaze mu rugerero.Asiga umugore we atwite ajya mu rugerero.Umugore we arabyara abyara umwana w’umukobwa.Bamutumaho go umugore we yarabyaye.
Bukeye abasize abana b’abahungu barakura baba abasore ,bajya gukura ba se mu rugerero.Na we se wa Ndabaga ari we afite gusa agumayo.Ndabaga ariko amaze kuba umwana ugimbutse agakora imirimo y’abakobwa;agakora n’iy’abahungu akabaza,agatanaga,agahamiriza,agasimbuka urukirampende,akarasa intembe,akarasa intego,agatera uruziga.Arabimenya aba umuhanga.Yiga kuboha uduseke,yiga kuboha ibyibo,aboha imitemeri arataka.Na byo arabimenya byose.
Bukeye abwira nyina ati”data ntagiye kugwa mu rugerero ngo ni uko yabyaye umukobwa ngiye kuzamukurayo”.Nyina ati”gatsindwe n’agasani!Wa gakobwa we se katagize icyo kamara,uzajyayo uzamara iki”?Aramubuza ,ndetse amuteza abantu,arabihorera.Bukeye abonye abagaragu ba se bamugemuriye yanga kubivuga ngo bataza kumubuza arabihorera baragenda,bamaze kuminuka mu gikombe,arihisha arabakurikira.Nyina akibwira ko yagiye gutora imonyi,yagiye kwahirira inyana,yagiye guca imyeyo,naho yakurikiye abagemu ba se.
Na none aho bagereye kure yanga kubegera ngo batamubonera hafi bakamugarura.Akomeza kugenda abagenda uruhunge,barenga ahinguka,barenga ahinguka.Abonye bamaze kugera kure cyane,noneho arihuta arabegera.Abegereye ,bamukubise amaso barumirwa bati”uyu mwana biramera bite?Turamusubizayo ntituzamugezayo n’izi ngemu,n’iyo tugeze aha ngaha.Umuntu umwe ntitujyana umutwaro wengo tuwugereke ku yacu amusubiraneyo.Ibi bintu bibaye bite”?Umwe muri bo ati”nimumwihorere tuzaba tumugarukana,naho ubu ngubu ntawabona uko abigira”.Barajyana baratura ku kiraro cya se.Se aza gushenguruka ibwami nijoro baramuramutsa,bamuha ibyo babatumye kumutura.
Akubise uwo mwana amaso ati”uyu mwana araturuka he,ni uwa nde”?Ntibari baziranye.Umwana ntiyari azi se,na se w’umwana ntiyari amuzi.Bati”uyu mwana ni uwawe”.Ni wa mwana wawe wabyaye,wasize mu nda,Ndabaga”.Bararamukanya.Ati”ese yaje kumara iki hano”?Nuko ati”ibyanzanye nzaba mbikubwira ejo”.Umwana bamuhaye amata aranyoye,baramusasiye araryamye.Mu gitondo abwira se ati”naje kugukura mu rugerero.Aho kugira ngo uzagwe mu rugerero ngo ni uko wabyaye umukobwa,uzanjyane unsohoze,nibagaya ubuhakwa bwanjye uzabone kugaruka,nibura umaze iwacu nk’ukwezi, cyangwa se abiri,nibura uhumetse urebye abagaragu bawe,urebye inka zawe,urebye iwawe.Nibankundira kandi,nzaguhakirwa ngushimishe nk’uko abandi bana bahakiwe base.
Nuko se arumirwa,buracya mu gitondo aramujyana n’ibwami,aramusohoza.Umwami ati”ubwo ubonye umuhakwa ni uko itahire”.Amushyira mu itorero,arasimbuka aba umuhanga cyane,atera intego,ararasa intembe,arahamiriza,aba umuhanga,araririmba aba ingabo y’umutwe.Nuko umwami aramushima.Ariko bava mu rugerero,bashengera ibwami,kubera akumbuguyu k’abakobwa,akajya anyaruka no mu gikari agasanga abakobwa b’umwami aho bari bakiyuhagira,bakisiga ibyondo,bagasokoza,bakaboha,ibara batazi akaribigisha,na we iryo atazi bakarimwigisha,bagakina,na none aho baza kumuhamagarira akagenda yiruka,akicara mu zindi ntore.
Nuko bava guhamiriza,bashengera ibwami na none akagira ako kumbuguyu akaboneza no mu gikari agasanga abo bana b’abakobwa b’umwami.Baramumenyera,ndetse yaba ataje bakamutumira kuko bari bazi ko ari umukobwa nka bo.Bagakina,bakigana gutera ibara,bakiga kuvuna ibara.Ibyo atazi bakabimwigisha,na we ibyo azi akabibigisha.
Nuko bukeye baca hasi bati”Nyagasani,wa muhungu wa kanaka ibintu akora ni igitangaza.Abakobwa bawe yabagize inshoreke ze nta kundi”.Ati “ndabizi muramwanga kuko abarusha byinshi,ni uko abarusha,ni ukugira ngo nzamwirukane.Nta kindi ni ukumwanga”.Bati”Nyagasani,dore aba aha ngaha,kandi nawe uba aha ngaha,uzigenzurire wirebere niba tukubeshya.
Umwami ashyiraho ingenza,na we yirebera.Bava mu itorero,yaterura inzoga aho ngaho akayiha uyifata ngo ayibafatire.Mukanya yamureba akamubura mu bandi,naho yagiye mu gikari mu bandi bakobwa.Bityo,bityo noneho umwami ati”ntabyo”!Wa muvunamuheto ni ko yabigenje koko,yangiriye abakobwa inshoreke ze”.
Nuko umwami aramutumira,ava mu gikari baramuzana bamushyira ku ngoyi.Aramuboha,nuko ati ”nta kindi,iki cyaha sikitwarirwa,nta kindi ni ukumwica,batazabigira n’akamenyero.Nimumwice n’abandi barebereho,hatazagira ubikinisha”.Nuko Ndabaga bamushyize ku ngoyi barakubise.
Ageze aho ati”Nyagasani ,ndagusaba ko unyorohereza nkakubwira ijambo.Ureba sinkunaniye,nta kundi.Ariko ndasaba ko mfa mvuze”.Umwami ati”ngaho nimumworohereze”.Baramworohereza,birangiye ati”ndagusaba ko uheza abantu bose ,ntihagire n’umwe usigara,maze ugakinga ibirago ku irembo ry’igikari,ugakinga ikirago ku irembo rya kambere,nineho nkakubwira ijambo,maze ugakora icyo ushaka “.Umwami ati “ibyo na byo ntibinaniranye nibabigire”.
Nuko ibirago barabikinga,birangiye ashyira umukumirizi inyuma y’irembo ryo mu gikari,ashyira undi inyuma y’irembo rya kambere,abuza abaza kuza n’abagaragu barunguruka,n’abagira bate.Nuko Nd abaga noneho aragenda ageze kuri icyo kirago cyo ku irembo ,imyambaro ye ayifasha hasi,agaruka ateze amaboko.
Umwami amukubise amaso arumirwa asanze ari umukobwa.Nuko araza akoma yombi ati “Nyagasani !Sinakwangirije abakobwa.Ndi umukobwa nka bo,ni akumbuguyu,ni cyo cyanjyanagayo”.
Nuko umwami amuha imyambaro arambara,amubaza impamvu yabimuteye.Amubwira ko se ari we yabyaye wenyine,akaba yari agiye gusazira mu rugerero.Ati”niga guhamiriza nta mukobwa uhamiriza,niga gusimbuka,niga gutera icumu,ibyo byose mbigirira kugira ngo nzavane data mu rugerero,na we atahe ajye kuruhuka..Maze kubimenya rero nibwo data yanshoreraga.None Nyagasani,nkagira akumbuguyu k’abandi bakobwa,kuganira na bo,kujya kuvuna ibara,kujya gutaka.Ni icyo cyanjyanaga mu bana bawe”.
Nuko umwami ahamagara ba bandi,abo anyaga arabanyaga,abo yica arabica,arubakisha,atanga ibibanza,arongora Ndabaga.Se wa Ndabaga akira atyo na Ndabaga.Ni ho rero bavuga umuntu ababaye,nk’undi akamukiza ati”ewe!Nari ngeze iwa Ndabaga”.
Si jye wahera.
Umugani waciwe na Ruterana Venant, wavuye mu gitabo Ngucire Umugani cya kabiri,Rugamba Cyprien. I.N.R.S-Butare
Ngucire umugani nkubambuze umugani n’uzava I kanarange azasange ubukombe bw’umugani bumanitse kumuganda w’inzu…
Ubusa bwaritse ku manga,
Uruvu ruravugiriza,
Agaca karacuranga,
Nyiramusambi isabagirira inanga,
Harabaye ntihakabe
Harapfuye ntihagapfe
Hapfuye imbwa n’imbeba
Hasigaye inka n’ingoma
Habaye umwana w’umuhungu akitwa Ndori ya Ndoba,aza kwa nyirasenge Nyabunyana.Noneho umugabo wa nyirasenge akitwa Kinwa cya Muriro.Noneho Ndori ya Ndoba yaza kuragira hamwe n’abandi bana,umugabo wa Nyirasenge Kinwa cya Muriro akagurira abatwa bo kuza kumwica.Nyirasenge Nyabunyana akaza kubimenya akamwakura ati
“Mbese Ndori ya Ndoba
Ko waje uri muto cyane,
Icyo kivugo wakibwiwe na nde,
Wacyibwiwe na nde da”?
Undi ati
“Erega shenge ,Nyabunyana,
Uko abagoremwacuritse impu,
Niko mwacuramye n’imitima,
Niko mwacuramye n’imitima da”?
Nuko ndori ya Ndoba agataha,yagera mu rugo Kinwa cya Muriro akanga akamureba nabi.Noneho bwacya umwana akongera agakurikira abandi bana.Yagera yo yakina,umugabo wa Nyirasenge akanga ati”ntakibuza ndamwicisha”.Nyirasenge akamwakura.
Umwana aravuga ati
“Erega shenge,Nyabunyana,
Uko abagore mwacuritse impu,
Niko mwacuramye n’imitima da”.
Ubwo nyirasenge akamenya ko wa mwana amubwira ko umugabo we yamuguze.Bigeze aho nyirasenge aza kumugira inama yo kwisubirira iwabo.
Sinjye wahera.
Umugani waciwe na Muhayineza Seraphina, wavuye mu gitabo Ngucire Umugani cya kabiri,Rugamba Cyprien.I.N.R.S-Butare.
Umugani Impyisi n’Imana
Ngucire umugani nkubambuze umugani n’uzava I kantarange azasange ubukombe bw’umugani bumanitse kumuganda w’inzu…
Ubusa bwaritse ku manga,
Uruvu ruravugiriza,
Agaca karacuranga,
Nyiramusambi isabagirira inanga,
Harabaye ntihakabe
Harapfuye ntihagapfe
Hapfuye imbwa n’imbeba
Hasigaye inka n’ingoma
Impyisi yari hamwe n’izindi nyamaswa,maze irebye umurizo wayo isanga utameze nk’uw’izindi.Ako kanya ifata umugambi wo kujya kubaza Imana icyatumye iyiha umurizo mubi kandi udasa n’uw’izindi nyamaswa.
Iryo joro ntiyasinzira,bucya yageze ku Mana.Irayibwira iti”Nyagasani,ntiwabwira impamvu yatumye umpa umurizo utameze nk’iyindi?Ese wabtewe n’iki?Imana irayisubiza iti”nyamara,ndasanga naraguhaye umurizo ugukwiriye.Ariko rero ubwo utawishimiye,ukaba ushaka urutaho,ndabanza nguhe icyo ukora maze nugaruka wagishoboye nguhindurire umurizo nguhe uwo wifuza.
Impyisi iremera.Maze Imana ishaka igisembe cy’iintama,iragifata ikizirika ku gahanga k’iyo mpyisi.Iti”ngaho genda ntukore kuri iki gisembe uze kukinzanira ni mugoroba.
Impyisi iragenda.Impumuro y’icyo gisembe iyitera ipfa.Irenze umusozi wa mbere amerwe aba arayishe.Ariko irihangana irakomeza.Igeze ku musozi wa kabiri,iba itangiye kukirigata.Ku musozi wa gatatu,amerwe aba arayirembeje itagishoboye kwihangana,iti:Hoshi!Izina ry’ubupfisi rirakampama!urubwa ruruta ububwa”.Ako kanya cya gisembe ikimira bunguri.
Nimugoroba igaruka ku Mana isoni zayishe,yabuze uko yifata.Imana iyibonye iti:cya gisembe kirihe?Impyisi irasubiza iti:amerwe n’inzara byanyishe,ngiye gupfa ndakirya!Imana iti:nuko rero!Ubwo wakiriye,ntushobore kwihangana ngo ukigarure,wowe n’izindi mpyisi zose muzahorana iteka umurizo nk’uwo.Impyisi itaha ityo,ntiyongera kubaza Imana iby’umurizo wayo,igumana uwo yari isanganywe.
“iraguha ntimugura”
Mu kunoza imyandikire neza,mu nteruro hakoreshwa utwatuzo dutandukanye.
1.akabago(.) gasoza interuro yemeza
Urugero:Umwana mwiza y’ubaha ababyeyi.
2.akabazo(?) gasoza interuro ibaza
Urugero:azaza ryari?
3.Agatangaro(!)gasoza interuro itangara,kagashyirwa n’inyuma y’amarangamutima.
Urugero:Mbega umukobwa mwiza!
Yooo!
4.Akitso(,) gakoreshwa mu nteruro kugirango bahumeke akanya gato
Urugero:abavukana baravurana ntibavushanya,barasangira bagasabana ntibasebanya.
5.utugereka(….) twerekana interuro barogoye irondora ritarangiye,cyangwa mu nteruro hari ijambo bacikije.
Urugero:mu rugo haba ibikoresho byinshi bitandukanye:intebe,amasafuriya,amasahani……
Bakimara kugerayo we na…… simuvuze nzamuvumba
6.Utubago tubiri(:) dukoreshwa mu nteruro iyo hari ibigiye kurondorwa cyangwa gusobanurwa,ariko ntidukoreshwa inyuma y’ingirwanshinga “ti.”
Urugero:Brya habaho imirimo myinshi:kubaka,kubaza,gucuruza n’ibindi.
Yezu ati:”wabimenye”
7.Akabago n’akitso(;) dukoreshwa kugirango batandukanye inyangingo ebyiri ziremye kimwe kandi zuzuzanya.
Urugero:Gusoma neza si ugusukiranya amagambo;gusoma neza ni ukwitonda.
8.Utwuguruzo n’utwugarizo(“ ”)dukikiza amagambo y’undi asubiwemo,imvugo itandukanye n’imvugo isazwe,cyangwa ingingo igomba kwitabwaho.Dukoreshwa na none iyo hari inyito ikemangwa cyangwa kugirango bakikize amazina nteruro n’amagambo y’inyunge akabije kuba maremare.
Urugero:Igikeri kiti”umugore mwiza ni ufite amanga”
9.Udukubo( ) dukikiza amagambo cyangwa ibimenyetso bifite icyo bisobanura cyangwa byuzuza mu nteruro.
10.Akanyerezo(-) gakoreshwa ku kiganiro kugira ngo berekane iyakuranywa ry’amagambo.
1.Mu ntangiriro y’interuro
Urugero :Isuka ibagara ubunshuti ni akarenge
2.Nyuma y ‘akabago,akabazo n’agatangaro
Urugero :Twese hamwe duhagurukire kujijuka.wabigeraho ute utazi gusoma ?
Oyeee !igitego kikabakirinjiye
3.Ku nyuguti itangira amazina bwite y’abantu n’ahantu
Urugero :Mukamwezi mwene Karake ubu akorera i Butare
4.Ku nyuguti itangira amazina y’amezi
Urugero:Ugushingo gushyira ukuboza.
5.Ku nyuguti itangira amazina y’imirimo,ay’inzego z’imirimo n’ay’amashyirahamwe
6.Ku nyuguti itangira amazina y’impamyabushobozi,y;icyubahiro,y’inzego z’ubutegetsi n’ay’ubwenegihugu.
Urugero:Dogiteri Muneza.
Akarere ka Kayonza
Abanyarwanda n’Abarundi.
“itorero ry’igihugu Urukerereza mu gukumbuza abanyarwanda imbyino gakondo”
Itorero Urukerereza ryashinzwe mu mwaka wa 1974, rifite inshingano yo guteza imbere umurage gakondo w’u Rwanda mu mbyino n’indirimbo gakondo.
Mu gihe cyose Itorero Urukerereza ryabayeho, ryigaragaje nk’umutwe uhora ku isonga mu kubumbatira umwimerere w’imbyino n’indirimbo by’u Rwanda. Ibi byerekanwa n’ibigwi bitandukanye iri torero ryagiye rigeraho hirya no hino kw’isi mu maserukiramuco mpuzamahanga.
Nokuri uyu wa Gatanu,tariki ya 3 Kamena 2016 kuri sitade nkuru y’igihugu ntoya Amahoro,itorero ry’igihugu Urukerereza ryakoze igitaramo cy’inkera y’abahizi cyaranzwe n’imbyino n’ingoma byose biranga umuco nyarwanda.
Ni igitaramo cyitabiriwe na Minisitiri w’umuco na siporo,ari nabo bafite umuco mu nshingano zabo bafasha iryo torero gukomeza kubungabunga umuco nyarwanda. Hari n’abandi bayobozi bakuru b’igihugu mu nzengo zose.
Abanyarwanda mu ngeri zitandukanye (urubyiruko n’abakuze) n’abanyamahanga bari baje kwirebera ibyiza biri mu muco nyarwanda binyuze mu mbyino. Ubwitabire bwari buke urebye ariko abaje, bigaragara ko bakunda imbyino nyarwanda,babashije kwirebera imbyino nk’umushayayo,ikinimba,ibyivugo n’umuhamirizo by’intore.
Minisitiri w’umuco na siporo yashimiye urukerereza rwateguye igitaramo nk’iki gikumbuza abanyarwanda imbyino z’umuco nyarwanda.Yashimiye kandi abanyarwanda baje gushyigikira itorero ry’igihugu gukomeza gusigasira umuco wacu ngo utazazima,abasaba kuwukunda no kuwuratira abandi.
Igitaramo cyasojwe n’umuhanzi Muyango,ari nawe mutoza w’Itorero ry’Igihugu,aho yaririmbye indirimbo nka sabizeze.
Urukerereza ruzakomereza mu ntara y’iburengerazuba mu karere ka Rubavu tariki 24 Kamena 2016 mu rwego rwo kwegera abanyarwanda bose babasusurutsa mu mbyino gakondo.
“u Rwanda Rwa Gasabo rwari rufite ibihugu birukikije”
Iyo bavuze imitegekere y’ingoma iyi n’iyi,biba bishaka kuvuga amatwara n’imikorere y’iyo ngoma.Ibyo bikagendana n’imirongo migari ubutegetsi buba bwarihaye yo kugenderwaho.
Iyo bavuze Ibihugu-Nkiko,baba bashatse kuvuga ibihugu bihana imbibe n’igihugu iki n’iki.Ibihugu-Nkiko bivugwa aha,bikaba ari ibyari bituranye n’u Rwanda rugari rwa Gasabo.Mu bihugu-nkiko by’u Rwanda rugari rwa Gasabo,byari bigite imitegekere itandukanye n’ingoma Nyiginya ariyo yari iganje mu rwa Gasabo.Ari ingoma-Mpinza n’Ingoma Mpima,imitegekere yabo yose yari imwe.
Igihugu kikiri amashyamba ya kimeza y’inzitane,abaturage babanje kuba mu miryango,bakagira umutware w’umuryango ari na we muyobozi w’ikirenga ufata ibyemezo byo kubungabunga no gusigasira ubusugire bw’umuryango akuriye.Noneho uko imiryango yagiye yororoka,ni na ko yagiye yunguka indi mitegekere.Kugeza ubwo abatware b’imiryango babaye benshi.Ni bwo abahuje ubwoko n’inkomokobagiye barema Ingoma yabo ikagira umwami,abandi bakaba Abatware bamufashaga kuyobora abaturage.Akaba ari mpamvu usanga Ingoma iyi n’iyi yarayoborwaga n’ubwoko ubu n’ubu,na nanone ugasanga ibihugu byinshi biyoborwa n’ubwoko bumwe.Aha twatanga nk’urugero rw’Abasinga bagengaga ibihugu byinshi mu byari bigize uru Rwanda.
Umwami yagabanyaga abana be igihugu cyangwa abo bava inda imwe.Uwagabanye agahugu akakabamo umwami,abana be bakagakuranwamo iteka,bakemera umwami bakamukeza.Umwami ntawe yanyagaga igihugu cye,icyo yarushaga abo bandi ni Ingoma y’Ingabe.Umutware yaterwaga n’undi wo mu kindi gihugu akirwanaho akimaramariza.
Izo Ngoma zagengaga u Rwanda mbere y’umwaduko w’Abanyiginya.Mu itsitsurana ry’abamaraniraga ingoma,abatsindwaga bakarekerwa ingoma bari Abami b’Abahinza.Nta Mwami w’Umunyiginya watsindwaga ngo agumane Ingoma.Ibyo bihugu byose byarimo Ingoma z’Abahinza n’Ingoma z’Abahima,hakaziraho Ingoma y’I Gasabo yagengwaga n’Abanyiginya.icyo twabibutsa aha ng’aha,ni uko Ingoma Mpinza n’Ingoma Mpima,zose zabayeho mbere y’umwaduko w’Ingoma Nyiginya.
Ingabe z’Abahinza
Izina Abahinza ryakomotse ku ngoma zo mu majyaruguru y’uburengerazuba bw’u Rwanda rugari rwa Gasabo.Abami b’ibyo bihugu bibandaga cyane ku buhinzi,ari na yo nkomoko y’izina ryabo,bakibanda cyane ku mihango gakondo y’umuco karande ikoma ku mbuto no ku buhinzi.Ariko ku mwanduko w’ingoma Nyiginya ni bwo babies “ABAHINZA” byo kwerekana isumbwe ingoma Nyiginya irusha ingoma Mpinza,ndetse bikanagaragaza itandukaniro ry’imirimo bitagaho cyane.Dore ko Ingoma Nyiginya yo yitaga ku bworozi cyane cyane inka.Impugu z’Abahinza zo zirondaga amoko,zikisanzura zikonda amashyamba,zikagengwa n’abakuru b’imiryango.
Muri ibyo bihe nyine byo hambere,impunyu ziberaga mu mashyamba zigatungwa n’ibyufi n’umuhigo.Abakonde babaga baje gukonda amashyamba bahongeraga izo mpunyu amaturo bitaga “Urwugururo”.Ubwo Abakonde ishyamba bakaritutira,bakaritsura,bakaritamururamo indeka,bagashyira bagatura bagatunga,bagatunganirwa,bamara kugwiza amaboko magari,abakuru b’imiryango bakaba Abami bakagira ingabo zabo.Abazigaba bakagira Umwami wa bo,Abagesera bakagira Umwami wa bo bityo, bityo….
Abo bose bari Abami b’ibihugu byabo,bakibanda na none k’umuco karande w’ubuhinzi no ku mihango gakondo ikoma ku mbuto y’imyaka y’ubuhinzi.Mu bami b’Abahinza habagamo Abami b’Abakonde,Abami b’Impinga,Abami b’imvura n’Abami b’amatungo.
Abami b’Abakonde
Abakonde bari abantu b’abavantara bibasiraga gutema ishyamba,bakariha imbibi bagatura mu giteme cyaryo bazitizaga imiko n’imivumu cyangwa urusasa,maze iyo ndeka baziyizitije urubibi rw’ibiti n’ibivumu ikitwa”ubukonde”cyangwa se imirima gakondo bahingaga,bakayatira abagererwa.Abatuye mu Rwanda bwa mbere hakiri mu mashyamba bigabanyijemo imiryango,umuryango ukagira icyanya cyawo undi icyawo,ukaba ari na ho uhigira.Abandi baje batema amashyamba bakayahinga babita “abakonde”biturutse ku mirimo baje bakora wo gutema amashyamba ya kimeza bakayahinga.Abakonde baje bakonda ishyamba,bakaba baragiraga ituro ry’Umutware w’Impunyu ryitwaga Urwugururo kugira ngo babone uburenganzira bwo gukonda ishyamba cyanga kwegeka mo imizinga,batatanga rya turo imizinga igaseswa cyangwa se imyaka ikononwa
“u Rwanda rwa Gasabo rwagiye rwaguka kuva kera”
Ruganzu I Bwimba ni we mwami wa mbere wimye I Gasabo uzwi mu Bami b’ibitekerezo,icyo gihe ingoma y’I Gisaka yari ikomeye kurusha u Rwanda amaboko,Bwimba ni we wagerageje gutangiza igaba-bitero ryo kwagura igihugu,ahasanga mu w’1312-1345,igitero cya mbere mu mateka y’u Rwanda ni we wakigabye,ubwo yashakaga kwigarurira I Gisaka.
Icyo twazirikana ahangaha,ni uko kugeza ahasanga mu w’1312,ubwo I bitero byo kwagura u Rwanda byatangiraga,ku ngoma ya Ruganzu I Bwimba,uru Rwanda dufite ubu,rwari rufite ibihugu 29,biri k’ubuso bungana na km2 168.606.
Ruganzu yima ingoma,umurwa Mukuru w’u Rwanda wari I Gasabo ,yimye ingoma akiri muto,abanza gutegekerwa na nyina Nyiraruganzu I Nyakanga w’umusingakazi,wakurikirwaga mu butegetsi na mubyara we Nkurukumbi mwene Nyebunga.Abandi batoni b’Ibwami bari:Nyaruhungura w’Umunsobe,Cyenge cya Nyacyesa,wo mu Bakobwa (bakomokaga kuri Ndoba),Gitandura bitaga Cyingali,Mukubu mwene Mushyoma w’Umuha.
Ruganzu yari afite murumuna we Mwendo,na mushiki we Robwa,umugore w’inkundwakazi we yari nyakiyaga umwegakazi wo kwa ndiga.muri ibyo bihe rwari rukikijwe n’ibihugu bitatu bikomeye:Ingoma y’I Gisaka ya Kimenyi I Musaya mu burasirazuba,ingoma y’I Ndorwa mu majyaruguru,Ubugesera bwa Nsoro I Bihembe mu majyepfo.Ibindi byari uduhugu tworoshye tudafite amaboko menshi ku buryo byari ibyo gutinywa ,ibyo bihugu ni u Buliza n’u Bwanacyambwe.
Muri icyo kibariro,u bugesera bwaje kumvikana n’u Rwanda,bagirana imimaro,I Gisaka cyo kirabyaga,gishaka kwigarurira u Rwanda rw’Abanyiginya.icyo gihe Kimenyi I musaya umwami w’I Gisaka yize ubucakura bwo kurongora mushiki wa Ruganzu witwaga Robwa,umwami Ruganzu Bwimba n’Abajyanama be barabirwanyije cyan,ariko umugabekazi Nyakanga na mubyara we Nkurunkumbi barabyemeza,ngo na ko kunywana n’I Gisaka.Ariko Bwimba yumvikana na mushiki we Robwa kutazabyarana n’umwami w’I Gisaka umwana w’umuhungu akazatera u Rwanda,ndetse biza kugera aho yemerako nasama inda ye ,aziyahura.Igihe cyarageze Robwa asama inda ya Kimenyi,umwami w’I Gisaka cy’Abagesera b’Abazirankende,ariko ntiyabihisha musaza we,ni uko Bwimba na we yihutira gushaka umutabazi uzapfa mbere ya Robwa,indagu zerera Nkurukumbi,mubyara w’umugabekazi,ariko yanga kuba umutabazi,indagu za kabiri zifata umwami Bwimba we ubwe.Bwimba atangira imigambi yo gutabara,ariko akaba nta mwana yagiraga,asiga umugore we atwite,agitangira imirwano,amenyeshwa na Gitandura ko umugore we yabyaye umuhungu,umwami ategeka Gitandura kumwita Rugwe.Ashoza urugamba mu Gisaka amze kwegurira u Rwanda Cyenge,kugeza igihe Rugwe azakurira.Ruganzu Bwimba ashoza urugamba,ingabo z’i Gisaka zimutsinda I Nkungu na Muyaga(Rutonde muri Kibungo)ubu ni mu karere ka Rwamagana.
Mushiki wa Ruganzu I Bwimba,amaze kumvako musaza we yatanze,Robwa yisekuye ku nkota arapfa,kugirango umwana atwite atazavamo umwami w’I Gisaka.Uwo Ruganzu I Bwimba na mushiki we Robwa babarirwa mu batabazi bitangiye ingoma Nyiginya.Ikindi Bwimba yakoze,ni uko mu itabara rye mu Gisaka,yasize aciye iteka ko nta Mugabekazi uzongera kuva mu Basinga ,kuko bigaragara ko Nyina Nyakanga,ari we wagambaniye igihugu.
Uru Rwanda rwatangiriye kwaguka mu Bwanacyabwe,mu Buganza,mu Busarasi,mu Buliza no mu Busigi.Aho rumariye kwambuka Nyabarongo rugeze mu Nduga,ingoma zo mu Gisaka n’izo mu Ndorwa zitunyaga ibihugu byinshi byo mu Buganza,mu Buliza no mu Bwanacyambwe.Aho rumariye kugwiza amaboko rurwana n’ I Gisaka n’I Ndorwa bimara igihe kirekire rushirwa ruhatsinze.
Ingoma-ngabe y’u Rwanda rwa Gasabo,ni yo yadukanye amatwara yo kwigarurira ibindi bihugu,ikoresheje uburyo bwo kurwana.Icyo gihe intwaro bitwazaga zari ,amacumu,imiheto,imyambi,inkota,ingabo n’ibindi.
Ibindi bihugu(bitari u Rwanda rwa Gasabo),imikorere yabo yari iyo kwagura ibihugu byabo bakoresheje uburyo bwo gukonda amashyamba,hanyuma bakabona aho batura n’aho bahinga.
“ Mu Rwanda rwo hambere,ikirango cy’igihugu cyari Ingoma-Ngabe”
Ingoma-Ngabe ni yo yari Ibendera ry’igihugu,akaba ari na yo yari Nkuru imbere y’umwami n’Umugabekazi.Umurimo wayo ukaba wari uwo kwimika Abami no guhuza Umwami na Rubanda.Icyo twakwibutsa ahangaha,ni uko mu Rwanda rwo hambere habagaho ingoma z’amoko atandukanye.Habagaho:Ingoma z’imivugo arizo zarimo “Ingoma z’imisango n’ingoma z’imihango”n’Ingoma-Ngabe,ariyo yari ibendera ry’igihugu.
Ingoma z’Imisango zari izo kwizihiza ibirori by’I bwami,zikanaherekeza Umwami mu irambagira ry’igihugu,nizo zabikiraga zikanabambura Umwami.
Ingoma z’Imihango zo zari zigenewe kuvuzwa mu mihango y’Ibwami nyine nkuko iboneka mu bwiru.Imwe mu mihango yavugirizwagamo ingoma ni nk’umuhango wo gukura Gicurasi,imihango y’imiterekero,imihango y’umuganura,imihango yo gufukura amariba,kugangahura,kuvuna ibyonnyi n’ibindi.
Icyo twabibutsa ni uko Ingoma-Ngabe itari ingoma nk’izindi twavuze haruguru,kuko yo ntiyavuzwaga,ahubwo izindi zarayivugirizwaga zikayitaramira nk’uko zataramiraga umwami Nyirigihugu.Ikindi kandi ni uko yaramvurwaga mu biti bitandukanye n’iby’izindi ngoma z’imivugo.Ingoma-Ngabe zabayeho mu Rwanda rwo hambere ni izi zikurikira:
1.Ingoma-Ngabe Rwoga
Gihanga akimara kwima ingoma,ikirangabwami cye cyari “Inyundo”yakomeje kwitwa “inyundo ya Gihanga” mu mateka karande y’u Rwanda na Nyamiringa:Urusengo rwa Gihanga.
Nyuma iyo ndangabutegetsi ya Gihanga yaje gusimburwa n’Ingoma-Ngabe “RWOGA”ari na yo ngoma ya mbere ndangabwami y’Abanyiginya.Aha twakwibutsa ko,Ingoma-Nyiginya yari itetse mu Rwanda rugari rwa Gasabo ari na ho hari umurwa mukuru wayo.
Nyamara ariko na nyuma y’aho Rwoga ibereye Ingoma-Ngabe,Inyundo na Nyamiringa ntibyibagiranye burundu,ahubwo byakomeje kugira uruhare mu iyimikabami no mu yindi mihango.Nk’iy’umuntu yacishwaga urusengo,ntiyashoboraga guhirahira ngo agaruke I Rwanda,ariko iyo yacishwaga ingoma,igicibwa cyangwa se urubyaro rwa cyo,bashoboraga kuzagaruka I Rwanda.
Ubwo Umwami w’I Bunyabungo,Nsibura I Nyebuga ateye u Rwanda akarwigarurira Ku Ngoma ya Ndahiro Cyamatare mu w 1477,yanyaze ingabe Rwoga,iyayo “Cyimumugizi”Gitandura(yari Ingabekazi) ayibundisha mu Rutaka rwa Muhanga hafi y’umudugudu wa Gitarama.Aho Ruganzu Ndoli yimiye mu 1510,Rwoga yari yaranyazwe n’umunyabungo Nsibura Nyebuga,Abiru bayisimbuza indi ngoma nshyashya “NANGAMADUMBU” yari isazwe ari indamutsa ya Ruganzu Ndoli.
Imiterere y’ubutegetsi bwa Cyami mu Rwanda rwo hambere
“Mu butegetsi bwa kera,habaga ho Inzego z’ubutegetsi I Bwami”
Mu bushorishori bw’ubutesetsi habaga haganje Umwami na Nyina w’Umugabekazi.Mu ntekerezo za kera umwami si umuhutu,si umututsi ,si umutwa,ni umwana w’imana,agatsinda yavukanye imbuto”.Umwami ni inkuba ihindira mu bicu igakangaranya isi.Amateka aciye ni amahame agomba gukurikizwa,ni we Rukiko rw’ikirenga.Umwami ,akica agakiza,agakiza akica,akagaba akanyaga,akanyaga,akagaba.Umwami ni umutima w’igihugu,atanga ihumure,akagena imirwano.Ni itabaza ry’u Rwanda,akaba icyorezo cy’amahanga.
Mu ngoro y’Umwami habaga Rucabagome,ikaba ingoma yagenewe gutanga abagome.Yagendanaga n’Indamutsa ikagenda iyikurikiye.Yo rero ikavugir mu gikari,ikavuga batanze umuntu,ikavuga ku buryo bw’umurishyo wa Zigezikalagwe,yajya kuragiza bagakubitaho umurishyo umwe.Ibwami hahoraga uwo mwukai nyamunsi .
Abanyarwanda iyo bajya guca umugani babanziriza kuri iyi nteruro y’ibanze,ngo:
“Harabaye ntihakabe,Harapfuye ntihagapfe,Hapfuye imbwa n’imbeba,Hasigara inka n’ingoma”
Ingoma Nyiginya ihereye kuri iyo nteruro,yahimbazwaga n’ubuyoboke bw’ibindi bihugu bikururwa n’ubukungu bushingiye ku Nka.Amazina aganisha ku nka yo ariho kandi arazwi,ariko hari n’Indahiro nyarwanda ivuga inka:Inka yanjye!Karyabwite mba muroga!Makoko atanga inka!Yampaye inka!
Amarangamutima nkayoafitanye isano n’inka,n’amazina agusha ku ngoma byerekana rwose umwanya w’inka n’ingoma mu mitegekere Nyiginya.Umwani ni we mutegeka mukuru ugaragara,agasohorezwa n’Abatware b’intebe,nabo bagaherezwa n’ibisonga byafashwaga n’abamotsi.
“Umwami uganje agenga Igihugu agateka ijabiro
Abatware b’intebe bagategeka Intara bakagaba n’ibitero
Ibisonga bigakoresha uburetwa n’amakoro ku misozi
Abahamagazi bakayobora imirenge ku birongozi,mu by’ubutware”.
Ingoma Nyiginya yoroheye Abasinga b’Abasangwabutaka n’Abakoma,bikomereza umwuga wa bo w’ubupfumu.Abahinza nabo bagumana imihango yabo y’ubuvubyi,n’ubuvumyi bw’abanzi n’ibyonnyi,n’iy’ikemura-manza mu miryango yabo.Abatunzi bagabirwa imikenke n’ibikingi,Rubanda rwa giseseka bakihingira indeka zabo nta nkomyi.
Tel:+250 783541018 /728541018
Email:umuragewacugroup@gmail.com
Address:Kigali-Rwanda


text:
Mu muhango wo kwishimira intsinzi y’abana barangije umwaka wa Gatandatu w’amashuri abanza (P6 Graduation Ceremony), Umuyobozi akaba na nyiri Kingdom School, yavuze ko atabona uko ashima Imana kuko ngo ibyo yakoze byamurenze. Yavuze ko abanyeshuri bitwaye neza cyane mu bizamini bya Leta bisoza amashuri abanza mu mwaka wa 2020-2021, akoresha amagambo agira ati: “Aba ni abana badasanzwe kuko murabizi bakoze ibizamini mu bihe bidasanzwe, maze bakora ibyo benshi batari biteze, ni abo gushimwa”.
Uyu muhango wabaye kuri uyu wa Gatanu tariki 08 Ukwakira 2021, ibyishimo byari byose ku babyeyi b’abana barangije umwaka wa Gatandatu bagiye mu mwaka wa mbere w’ayisumbuye. Bose bahurizaga ku kuba abana babo barabonye amanota meza cyane, bityo ngo bikaba byarabahesheje ibigo byiza bizabafasha gukomeza gushimangira ibyo bigiye kuri Kingdom School nk’uko byemejwe na Kabatesi Béatrice, umubyeyi wa Gatete Mupenzi Fred wagize amanota ya mbere muri Kingdom. N’ikiniga cyinshi ati: “Byandenze, nabuze uko mbivuga, umuhungu wanjye yatsinze neza cyane kandi byatumye bamuha ishuri ryiza cyane”.
Umuyobozi akaba na nyiri Kingdom School, madame Uwimana Immaculée, yashimye cyane ababyeyi babagiriye icyizere bakabahitamo ngo babarerere abana, abizeza ko batazabatenguha, aboneraho no gusaba abatarayoboka iri shuri kuriyoboka ku bwinshi kuko ngo ibikorwa byivugira, umusaruro babonye ukaba ugaragaza ko imyigire n’imyigishirize muri Kingdom iri ku rwego rwo hejuru.
Yagize ati: “Ni ukuri umutima wanjye wuzuye ibyishimo kandi namwe impamvu yabyo murayibona. Aba bana murabizi bize mu bihe bigoye bya Covid-19 ariko Imana yabakoresheje ibikomeye ni iyo gushimwa. Hari ababa bumvako nta byiza byaturuka iwacu, gusa hamwe no gukora cyane kandi tubishyizeho umutima tubasha kugera ku byiza, bitewe n’abarimu bashoboye kandi bitanga bo mu Rwanda ndetse n’abaturuka mu Bihugu by’amahanga badufasha kwigisha Icyongereza n’Igifaransa ku rwego rwo hejuru”.
Madame Immaculée, Umuyobozi wa Kingdom School, yijeje abatuye Umujyi wa Musanze no mu nkengero zawo ko iri shuri ritazatezuka ku ntego zaryo zirimo gufasha umwana w’umunyarwanda n’undi wese uje abagana mu kumwubakamo ubumenyi n’uburere bimuganisha ku kuba umuntu nyamuntu utanga icyizere cy’ejo hazaza, bashingiye kandi ku ndangagaciro z’ibanze zirimo: Isuku, Isukura, Ikinyabupfura, Ubwenge no gukunda Imana. Ibi ngo bikaba byaratumye abana 31 bose bakoze ikizamini cya Leta gisoza umwaka wa 2020-2021, batsinda bose ku manota yo hejuru nta n’umwe usigaye maze bahabwa bya bigo by’indatwa aho bagiye gukomereza bashimangira ibyo bakuye kuri Kingdom School. Muri aba 31; abakobwa ni 15, mu gihe abahungu ari 16.
Umunyamabanga nshingwabikorwa w’Umurenge wa Muhoza, bwana Manzi Jean Pierre, yashimye iri shuri ku ruhare rigira mu iterambere ry’Umurenge ndetse n’Igihugu muri rusange. Ati: “Aba ni abfatanyabikorwa b’imena kuko bafasha abana bacu kuzamuka kandi aba bakaba aribo Rwanda rw’ejo. Ni iby’agaciro rero kugira abafatanyabikorwa nka Kingdom School batsindisha neza ku rugero nka ruriya mwabonye”.
Ishuri rya Kingdom rikorera mu Mujyi wa Musanze, ku muhanda mushya wa kaburimbo unyura ahazwi nko muri Tête à gauche. Ryabonye ibyangombwa mu mwaka wa 2011 ari nabwo imfura zaryo zakoze ibizamini bya Leta, riba irya mbere kuko abana 16 bakoze icyo gihe, bose batsinze. Nyuma yo kuba ubukombe, ryagabye ishami mu Murenge wa Busogo ku muhanda wa kaburimbo Musanze-Rubavu, ahamaze kugera amashuri y’Incuke, umwaka wa mbere w’abanza, uwa kabiri ndetse muri uyu mwaka w’amashuri wa 2021/2022 bakazatangiza n’umwaka wa gatatu w’abanza (P3).
REBA UMUHANGO MU MAFOTO:


text:
Kugaburira umubiri wawe ibiryo runaka bifasha kongerera imbaraga ubwirinzi bw’umubiri wawe. Iyo ushaka kwirinda indwara zitandukanye nk’ibicurane, izifata mu myanya y’ubuhumekero, infection n’izindi ugomba kwita ku biryo bishobora kuzamura ubwirinzi bwawe kugirango uhe umubiri imbaraga zo kurwanya icyashaka kuwutera.
Tugiye kurebera hamwe ibiribwa byagufasha kuzamura ubwirinzi bw’umubiri wawe bityo bigatuma utarwaragurika mugihe wabifashe.
Citrus fruits
Abantu benshi bakenera imbuto zikize cyane kuri Vitamin C kugirango ibafashe kuzamura ubwirinzi bw’umubiri.
Vitamin C izwiho kuzamura ikorwa ry’insoro z’umweru (White blood cells), nk’ufunguzo rwo kurwanya infections mu mubiri. Kuberako imbuto za Citrus zikize cyane kuri Vitamin C ; nibyiza kuzongera ku ifunguro ryacu rya buri munsi.
Zimwe mu mbuto za Citrus zikize kuri Vitamin C twavuga nka ; imizabibu (Grapefruit), amaronji (Orange) indimu (lemons) n’izindi.
Bitewe nuko umubiri utabasha gukora cyangwa ngo ubike Vitamin C, umuntu akeneye gufata ibiribwa bikize kuri Vitamin C buri munsi.
Puwavuro zitukura
Ni byiza gufata puwavuro zitukura kuko nazo zikize kuri Vitamin C bwikube gatatu y’iboneka mu maronji. Kandi ikaba inakize cyane kuri Beta carotene. Uretse kuba Vitamin C iboneka muri puwavuro itukura ifasha mu kongerera imbaraga ubwirinzi bw’umubiri, inafasha uruhu kugumana ubuzima bwiza. Beta carotene, umubiri uhinduramo Vitamin A, ifasha amaso n’uruhu kugumana ubuzima bwiza.
Broccoli
Broccoli ikize cyane kuri Vitamin nyinshi ;imyunyungugu ihagije. Ikize kuri Vitamin A, C na E ndetse n’intungamubiri ndodo (fiber). Broccoli ni uruboga rutagomba kubura kwifunguro ryawe.
Tungurusumu
Tungurusumu iboneka mu bikoni ahantu hafi ya hose ku isi. Izwiho kurwanya ama infection. Tungurusumu izwiho gutuma imitsi itwara amaraso ikora neza ndetse no kugabanya umuvuduko w’amaraso mugihe ikoreshejwe mu rugero.
Tungurusumu ubushobozi bwo kuzamura ubwirinzi bw’umubiri ibukura kukuba ifite bimwe mu biyigize bifite sulfur, nka allicin.
Tangawizi
Tangawizi nayo n’imwe mubigize ibifatwa cyane n’abantu barwaye cyane cyane uburwayi bufata imyanya y’ubuhumekero. Tangawizi igabanya ibyago byo kugira inflammation, ikagabaga gufatwa n’udusebe dukunze gufata mu muhogo. Tangawizi kandi irinda abantu bakunze kugira isesemi kuyigira. Tangawizi igabanya ibinure mu mubiri.
Epinard
Epinard nayo ni uruboga rukunze kuboneka ahantu hose. Rukaba rukize cyane kuri Vitamin C. nkuko twabibonye Vitamin C ikaba igira uruhare rukomeye mukuzamura ubwirinzi bw’umubiri. Kubwo kuba ikize kuri Beta carotene kandi bituma ifasha mu kurwanya indwara ziterwa na infections.
Imbuto z’ibihwagari
Imbuto z’ibihwagari zifite intungamubiri nyinshi, zirimo nka Phosphorus,magnesium, vitamin B-6 na E. Vitamin E igira uruhare mu mikorere y’ubwirinzi bw’umubiri. Ibindi biribwa twavuga bibonekamo Vitamin E ni nka Avoka, n’imboga rwatsi zijimye. Imbuto z’ibihwagari zikize kuri selenium cyane izwi cyane mu kurwanya ama infections atewe naza vurusi.
Ipapayi
Ipapayi ni urundi rubuto rukize cyane kuri Vitamin C ushobora kubonamo bwikube kabiri bwa Vitamin C iba ikenewe k’umunsi. Sibyo gusa ahubwo ipapayi ifite Papain ifasha mu igogora kandi ikarinda ko habaho inflammation. Ipapayi inafite Potassium, magnesium na folate, zose zifitiye umubiri wa muntu akamoro.
Ibindi twavuga bizamura ubwirinzi bw’umubiri ni nk’imbuto zitwa kiwi, ibikomoka ku inkoko ndetse nubwoko bw’amafi bitwa Shellfish bifasha kuzamura ubwirinzi bw’umubiri cyane.
Niba wifuza kubungabunga ubwirinzi bw’umubiri mu gihe waba wumva waratangiye kujya ugira kurwaragurika kwa hato na hato nka kimwe mu bimenyetso by’uko ubwirinzi bwawe bwacitse intege, muri horaho life tubafitiye inyunganiramirire zifasha ubwirinzi bw’umubiri wawe kongera kugira imbaraga no kongera gukora neza. twavugamo nka VITAMIN C,GARLIC OIL CAPSULE,A-POWER,...n’izindi kandi zizewe ku ruhando mpuzamahanga nta ngaruka zigira kuwa zikoresheje
Uramutse ukeneye izo nyunganiramirire,wagana aho HORAHO Life dukorera mu mugi wa Kigali, mu nyubako yo kwa RUBANGURA, muri etaji ya 3 mu muryango wa 302 na 301.
Ushobora no kuduhamagara kuri 0785031649 / 0788698813 ku bindi bisobanuro. Wanasura urubuga rwacu arirwo www.horahoclinic.rw. cyangwa
youtube channel HORAHO LIFE RWANDA
REBA VIDEO HANO
Akamaro ka Vitamin C mu mubiri


text:
Jean Ndayisaba
KIMIHURURA – Mu isozwa ry’Inama ya 7 y’Igihugu y’Umushyikirano ku wa 11 Ukwakira 2009, Perezida wa Repubulika, Paul Kagame, yongeye gushimangira ko inama nk’izo ziba zigamije gusuzuma ibibazo biriho, kubifatira imyanzuro, ariko ko igikwiye gushimwa ari uburyo iyo myanzuro iba yagezweho, aho guhora hafatwa igenda igaruka uko umwaka utashye nta gikorwa.
Nk’uko Perezida Kagame yabisobanuye, inama nk’izo zagombye gusigira buri wese amasomo y’ibyo agomba gukora mu rwego rwo gukemura ibibazo, n’ibidakemutse buri muntu akaba yumva neza impamvu bitashobotse n’uburyo cyabonerwa ibisubizo.
Yagize ati “hari ibibazo bigenda bigaruka mu nama zose nta gikorwa. Dukwiye kuba twigira no kuri ibyo. Twebwe Abanyarwanda hari ibyo tutiga mu gushyira ibintu mu bikorwa no gukora ibyo dushinzwe”.
Mu bibazo Perezida Kagame yavuze ko bigaruka mu nama zose, harimo iby’abacitse ku icumu rya Jenoside batishoboye n’imikoreshereze y’amafaranga yo mu kigega cyabashyiriweho n’izindi ngamba zifatwa mu gukemura icyo kibazo n’iby’abakatiwe igihano nsimburagifungo (TIG) badakoreshwa kandi ibi bihano byarashyiriweho gukemura ibibazo by’ubutabera, ubumwe n’ubwiyunge n’uburyo bwo gutanga indishyi zagira icyo zigeza ku gihugu mu iterambere.
Perezida Kagame yakomeje agaragaza ko hari abayobozi bagaragaza intege nke mu gukemura ibibazo, abandi batabaza, ntibabazwe, batagira gahunda, yerekana ko bene abo ibyo bakora bidashobora kuramba cyane ko batigira ku nama nyinshi bagirwa n’izo bajyamo.
Yakanguriye buri wese kwiga kugira ngo amenye kandi akore mu rwego rwo kongera ubumenyi. Kuri ibyo Perezida Kagame yagize ati “bitabaye ibyo, wagira abantu bakora batazi ibyo bakora cyangwa abazi ibyo bakora ariko badakora”.
Perezida yashimangiye ko buri Munyarwanda akwiye kwiha agaciro no kwiyubaha agira ati “ntawe tubisaba kandi turabikeneye kuko tubishaka kandi tubyifuza”
Yongeyeho ko ntawukwiye kwirara ku ntambwe imaze guterwa, ahubwo Abanyarwanda bagomba guhozaho mu gukora ibikorwa biramba ndetse bakandika n’amateka y’umwihariko w’ibikorwa byiza bitabonwa ahandi nka Gacaca, Itorero, Ubudehe, Imihigo, Umuganda n’ibindi byagiye bitanga ibisubizo Abanyarwanda batari gukura ahandi aho ari ho hose.
http://www.izuba.org.rw/index.php?issue=328&article=11032
Posté par rwandanews.be


text:
“u Rwanda Rwa Gasabo rwari rufite ibihugu birukikije”
Iyo bavuze imitegekere y’ingoma iyi n’iyi,biba bishaka kuvuga amatwara n’imikorere y’iyo ngoma.Ibyo bikagendana n’imirongo migari ubutegetsi buba bwarihaye yo kugenderwaho.
Iyo bavuze Ibihugu-Nkiko,baba bashatse kuvuga ibihugu bihana imbibe n’igihugu iki n’iki.Ibihugu-Nkiko bivugwa aha,bikaba ari ibyari bituranye n’u Rwanda rugari rwa Gasabo.Mu bihugu-nkiko by’u Rwanda rugari rwa Gasabo,byari bigite imitegekere itandukanye n’ingoma Nyiginya ariyo yari iganje mu rwa Gasabo.Ari ingoma-Mpinza n’Ingoma Mpima,imitegekere yabo yose yari imwe.
Igihugu kikiri amashyamba ya kimeza y’inzitane,abaturage babanje kuba mu miryango,bakagira umutware w’umuryango ari na we muyobozi w’ikirenga ufata ibyemezo byo kubungabunga no gusigasira ubusugire bw’umuryango akuriye.Noneho uko imiryango yagiye yororoka,ni na ko yagiye yunguka indi mitegekere.Kugeza ubwo abatware b’imiryango babaye benshi.Ni bwo abahuje ubwoko n’inkomokobagiye barema Ingoma yabo ikagira umwami,abandi bakaba Abatware bamufashaga kuyobora abaturage.Akaba ari mpamvu usanga Ingoma iyi n’iyi yarayoborwaga n’ubwoko ubu n’ubu,na nanone ugasanga ibihugu byinshi biyoborwa n’ubwoko bumwe.Aha twatanga nk’urugero rw’Abasinga bagengaga ibihugu byinshi mu byari bigize uru Rwanda.
Umwami yagabanyaga abana be igihugu cyangwa abo bava inda imwe.Uwagabanye agahugu akakabamo umwami,abana be bakagakuranwamo iteka,bakemera umwami bakamukeza.Umwami ntawe yanyagaga igihugu cye,icyo yarushaga abo bandi ni Ingoma y’Ingabe.Umutware yaterwaga n’undi wo mu kindi gihugu akirwanaho akimaramariza.
Izo Ngoma zagengaga u Rwanda mbere y’umwaduko w’Abanyiginya.Mu itsitsurana ry’abamaraniraga ingoma,abatsindwaga bakarekerwa ingoma bari Abami b’Abahinza.Nta Mwami w’Umunyiginya watsindwaga ngo agumane Ingoma.Ibyo bihugu byose byarimo Ingoma z’Abahinza n’Ingoma z’Abahima,hakaziraho Ingoma y’I Gasabo yagengwaga n’Abanyiginya.icyo twabibutsa aha ng’aha,ni uko Ingoma Mpinza n’Ingoma Mpima,zose zabayeho mbere y’umwaduko w’Ingoma Nyiginya.
Ingabe z’Abahinza
Izina Abahinza ryakomotse ku ngoma zo mu majyaruguru y’uburengerazuba bw’u Rwanda rugari rwa Gasabo.Abami b’ibyo bihugu bibandaga cyane ku buhinzi,ari na yo nkomoko y’izina ryabo,bakibanda cyane ku mihango gakondo y’umuco karande ikoma ku mbuto no ku buhinzi.Ariko ku mwanduko w’ingoma Nyiginya ni bwo babies “ABAHINZA” byo kwerekana isumbwe ingoma Nyiginya irusha ingoma Mpinza,ndetse bikanagaragaza itandukaniro ry’imirimo bitagaho cyane.Dore ko Ingoma Nyiginya yo yitaga ku bworozi cyane cyane inka.Impugu z’Abahinza zo zirondaga amoko,zikisanzura zikonda amashyamba,zikagengwa n’abakuru b’imiryango.
Muri ibyo bihe nyine byo hambere,impunyu ziberaga mu mashyamba zigatungwa n’ibyufi n’umuhigo.Abakonde babaga baje gukonda amashyamba bahongeraga izo mpunyu amaturo bitaga “Urwugururo”.Ubwo Abakonde ishyamba bakaritutira,bakaritsura,bakaritamururamo indeka,bagashyira bagatura bagatunga,bagatunganirwa,bamara kugwiza amaboko magari,abakuru b’imiryango bakaba Abami bakagira ingabo zabo.Abazigaba bakagira Umwami wa bo,Abagesera bakagira Umwami wa bo bityo, bityo….
Abo bose bari Abami b’ibihugu byabo,bakibanda na none k’umuco karande w’ubuhinzi no ku mihango gakondo ikoma ku mbuto y’imyaka y’ubuhinzi.Mu bami b’Abahinza habagamo Abami b’Abakonde,Abami b’Impinga,Abami b’imvura n’Abami b’amatungo.
Abami b’Abakonde
Abakonde bari abantu b’abavantara bibasiraga gutema ishyamba,bakariha imbibi bagatura mu giteme cyaryo bazitizaga imiko n’imivumu cyangwa urusasa,maze iyo ndeka baziyizitije urubibi rw’ibiti n’ibivumu ikitwa”ubukonde”cyangwa se imirima gakondo bahingaga,bakayatira abagererwa.Abatuye mu Rwanda bwa mbere hakiri mu mashyamba bigabanyijemo imiryango,umuryango ukagira icyanya cyawo undi icyawo,ukaba ari na ho uhigira.Abandi baje batema amashyamba bakayahinga babita “abakonde”biturutse ku mirimo baje bakora wo gutema amashyamba ya kimeza bakayahinga.Abakonde baje bakonda ishyamba,bakaba baragiraga ituro ry’Umutware w’Impunyu ryitwaga Urwugururo kugira ngo babone uburenganzira bwo gukonda ishyamba cyanga kwegeka mo imizinga,batatanga rya turo imizinga igaseswa cyangwa se imyaka ikononwa


text:
Yanditswe na Karegeya Omar
Ubwo abagenzuzi bageraga mu karere ka Gatsibo, basanze isoko rya Rwikiniro rikoreshwa igice gito, ibyumba 97 byamaze gukurwaho inzugi. Bageze kuri Hoteli y’akarere, basanga ahateganirijwe urubyiniro hatarimo ibikoresho.
Isoko rya kijyambere rya Rwikiniro, riri mu murenge wa Rwimbogo mu karere ka Gatsibo. Ryuzuye ritwaye amafaranga arenga miliyoni 340, kandi rigizwe n’ibice byinshi; nyamara hakoreshwa igice kimwe kuko rirema rimwe mu cyumweru.
Ubwo abagenzuzi bageraga muri iri soko tariki ya 13 Ugushyingo 2019, basanze na cya gice kimwe gikora kirimo abantu mbarwa; ahubwo ibice bidakoreshwa byatangiye gusenyuka. “Ubuyobozi bw’akarere ntibwerekana niba iri soko ryarakorewe inyigo mbere yo kubakwa, aho hagombaga kugaragazwa niba rizakoreshwa neza rikabyara umusaruro”.
Gusa raporo ivuga ko abagenzuzi basanze iri soko ryarubatswe hatarebwe abaturage bazarirema, dore ko rinarema rimwe mu cyumweru (kuwa mbere gusa); kandi Rwimbogo ni umurenge wegereye ishyamba.
Nta nyandiko n’imwe akarere kerekana ivuga ku mubare w’ibyumba iki cyumba gikoreshwa gifite, ngo berekane umubare w’ibiba biriho abantu ku munsi w’isoko. Ahubwo bimwe mu bice n’ibyumba bidakoreshwa byatangiye gusenyuka, ku buryo akarere kazakenera andi mafaranga yo kurisana kandi ritarema.
Nk’ubwo abagenzuzi basanze ibyuma 97 byarakuweho inzugi, muri zo 67 nizo zibitse, izindi 30 zaburiwe irengero. Akarere ntikabasha kuvuga aho ziherereye.
Hateganijwe akabyiniro, ntikashyirwamo ibikoresho
Abagenzuzi banasuye Kabarore Guest House, yafatwa nka Hoteli y’akarere ka Gatsibo. Basanze hari amakosa mu myubakire yakozwe yagombaga gukosorwa ariko ntibyakorwa, banabona icyumba cyateganyirijwe urubyiniro kitarimo ibikoresho.
Tariki 15 Ugushyingo 2019 nibwo bahageze, babona hari aho igisenge kiva, ndetse n’inkuta zarazanye uruhumbu. Aya makosa yari yaragaragajwe mu gihe cy’imurikwa ry’agateganyo (provisional handover).
Nyamara umwaka urinze urangira, ACOREBA Ltd yubatse iyi Hoteli itayakosoye, kandi byaranzuwe no ku itariki ya 28 Gicurasi 2019; ubwo itsinda ry’abatekinisiye n’abakozi b’akarere bahageraga bategura imurikwa rya burundu ( final handover).
Ayo makosa harimo kwiyasa n’uruhumbu mu ruzitiro, zimwe mu nzugi zidakinze neza, kwiyasa kw’igisenge ndetse na pisine. Iryo tsinda ryari ryasabye ko byose bikosorwa mu minsi itarenze 10, ni ukuvuga tariki ya 7 Kamena 2019. Ariko byageze mu Ugushyingo nta kirakorwa, kandi izo nenge zishobora kugenda zikura, bikazagira ingaruka ku mirambire y’izo nyubako.
Ku bijyanye n’urubyiniro rutarimo ibikoresho, abagenzuzi basanga amafaranga yakoreshejwe batunganya aho ruzajya yaba yarapfuye ubusa, kuko rudakoreshejwe ntiyazagaruzwa.
Cyakora mu bijyanye no gushyira mu bikorwa imyanzuro y’umugenzuzi mukuru w’imari ya Leta, aka karere kari kageze kuri 53%.